Irekia Eusko Jaurlaritza - Gobierno Vasco :: EHAA xedapena 201902249\nGaiak: ERABAKI ADMINISTRATIBOAK; INFORMAZIO ADMINISTRATIBOA; EXEKUZIO-UNITATEAK; HIRI-ANTOLAMENDUA; XEHETASUNEZKO AZTERKETAK; INGURUGIRO-INPAKTUA; ASTEASU\nHurrenkenaren zenbakia: 201902249\n2018ko urriaren 9an, Asteasuko Udalak eskaera osatu zuen Asteasuko Industrialdearen 19-A eta alboko lurzatia berrantolatzeko xehetasun-azterketaren gaineko ingurumen-ebaluazio estrategiko sinplifikatuaren prozedurari hasiera emateko (aurrerantzean, Plana), Ingurumen-ebaluazioari buruzko abenduaren 9ko 21/2013 Legean xedatutakoaren arabera.\nEskaera horri atxiki zitzaizkion planaren zirriborroa eta abenduaren 9ko 21/2013 Legearen 29. artikuluan ezarritakoaren araberako edukia duen ingurumen-dokumentu estrategiko bat. Gainera, dokumentu horretan, dokumentu hori egin duten pertsonak identifikatu dira, sinatuta dago, eta amaiera-data dauka.\nZehazki, honako hauei egin zitzaien kontsulta: Eusko Jaurlaritzako Osasun Publikoaren eta Adikzioen Zuzendaritzari eta Kultura Ondarearen Zuzendaritzari, Gipuzkoako Foru Aldundiko Kulturako Zuzendaritza Nagusiari eta Ingurumen eta Obra Hidraulikoetako Departamentuari, Eusko Jaurlaritzaren IHOBE Ingurumen Jarduketarako Sozietate Publikoari, eta Bizkaiko Ekologistak Martxan elkarteari eta Eguzkizaleak aisialdi-elkarteari.\nAsteasuko Industrialdearen 19-A eta alboko lurzatia berrantolatzeko xehetasun-azterketa (aurrerantzean Plana), abenduaren 9ko 21/2013 Legearen 6.2 artikuluan jasotako kasuen artean sartzen da; hor ezartzen da zer plan edo programak pasa behar duen ingurumen-organoak egindako ingurumen-ebaluazio estrategiko sinplifikatua honako hauek zehazteko: ingurumen-eragin adierazgarririk ez duela –ingurumen-txosten estrategikoaren arabera– edo ohiko ingurumen-ebaluazio estrategikoa egin behar dela, ingurumenean eragin adierazgarria izan dezakeelako.\nLehenengoa.– Asteasuko Industrialdearen 19-A eta alboko lurzatia berrantolatzeko xehetasun-azterketaren (aurrerantzean, Plana) ingurumen-txosten estrategikoa egitea, Asteasuko Udalak berak sustatua, jarraian zehazten den moduan:\nPlan honek eragindako lurrak 10-HIE Hirigintza Jarduerarako Eremuan daude kokatuta. Eremuak 209.880 m\nErreferentziako lurzatiak –Industrialdearen A eremuko 19. zenbakikoa eta haren albokoa (eraikita dago gaur egun)– 1.420 m\nPlanaren helburua da 19. eraikinaren alboko lurzatiaren hegoaldeko zatia partzialki trukatzea, permutak eragindako eremuaren lerrokadurak aldatuz. Horrela, hura 37. eraikinari atxiki eta beharrezkoa den esparrua zehaztuko litzateke, 19. eraikina bota eta altuera handiagoa izango duen beste bat eraiki ahal izateko (15 m-ko garaiera librea), betiere lehendik dauden lerrokadurak errespetatuz.\nPlanak ez ditu aldatzen edo handitzen eremuaren hirigintza-aprobetxamenduak eta, beraz, ez da gainazalik gorde beharko tokiko sistema-sarearen zuzkiduretarako eta ekipamenduetarako. Planak ez die eragiten hiri-inguruneko elementuei.\nInstalazioari bigarren plano bat gehitzea proposatu da, lehen lineako perimetroa mantenduz, fatxada nagusiaren gaur egungo mailak kontuan hartuta; pasillo ez-eraikigarriaren atzean 37. eraikinarekiko lotura bat sortuko da, atzeko bidearen sestra gainetik 5 metrotara. Horrela, atzeko bidea hobetu ahal izango da eta, haren bukaeran, tonaje ertaineko ibilgailuentzako biribilgune bat ezarriko da.\nPlana garatuko den eremuak ez du ingurumen-balio garrantzitsurik, eta akuiferoak kutsatzeko arrisku-maila baxua edo nulua du. Interes geologikoko tokirik ere ez dago eremu horretan, ezta kultura-ondareko elementu kalifikatu edo inbentariaturik ere. Era berean, historikoki kutsagarriak izan daitezkeen jarduerak jasan dituzten lurzoruen inbentarioan sartuta dauden bi lurzati daude Planaren eremuan.\nPlanaren eremuak behar bezala betetzen ditu Euskal Autonomia Erkidegoko kutsadura akustikoari buruzko urriaren 16ko 213/2012 Dekretuan ezarrita dauden kalitate akustikoaren helburuak.\nc) Plana egokia den edo ez ingurumen-gogoetak integratzeko, garapen jasangarria sustatzearren, bereziki: Plan hau ezarriz, dagoeneko antropizatuta dauden lurzoruetan eraikitzea erabaki da, lurzoru berrien okupazioa geldiaraziz. Gainera, ekoizpen-prozesuko efizientzia hobetuz aurreztu egiten dira kontsumoak eta, beraz, baliabideen erabilera arduratsua eta lurraldeko jasangarritasunaren igoera sustatzen dira.\nHori dela eta, Plana egokia da garapen jasangarria sustatzen duten ingurumen-kontsiderazioak integratzeko.\nd) Planarekin edo programarekin lotutako ingurumen-arazo garrantzitsuak: inbentarioan balizko lurzoru kutsatu gisa jasota dauden guneetan garatzen dira Planaren jarduketak, eta hori da hautemandako arazo nagusia. Bestalde, ingurumenaren gaineko balizko inpaktuak obra-faseko jarduketekin daude lotuta, hau da, lehendik dauden eraikinak eraisteko eta industria-erabilerako eraikin berria eraikitzeko obra-faseko jarduketekin: lur-mugimenduak, batez ere aldatuta dauden lurzoruak dituzten lurzatietan, makinen joan-etorriak eta eraispen-hondakinen sorkuntza. Horiek guztiek giza habitataren kalitatea murriztea ekarriko dute, kutsadura atmosferikoaren ondorioz, bai partikulen emisioak edo bai soinu-mailak eragindakoa.\nEremuak ez dauka ingurumena babesteko araubideren baten mende dagoen espaziorik edo natura-balioa duen elementu garrantzitsurik, ezta ondare historikoaren katalogoan bildutako kultura-balio esanguratsuko elementurik ere.\n3.– Neurri babesle eta zuzentzaileak indarrean dagoen araudiaren arabera ezarriko dira, ebazpen honetan zehaztutakoaren arabera eta, aurrekoaren aurka ez doan guztian, Ingurumen Dokumentu Estrategikoan eta Planean bertan jasotakoaren arabera. Honako neurri nagusi hauek hartu behar dira:\n– Induskatutako lurrak kontrolatzea: Planari dagokion lurzatiak lurzorua kutsa dezaketen jarduerak edo instalazioak izan dituzten edo dituzten lurzoruen inbentarioan daudela zehaztu ondoren, eta lurzati horietan esku hartu aurretik, lurzoruaren kalitateari buruzko ikerketa bat egin beharko litzateke, lurzoruaren kutsadurarekin lotutako arriskurik ez dagoela bermatzeko, bertan lan egiten duten pertsonentzat nahiz lursailaren erabilera berriko erabiltzaileentzat. Lurzoruaren kalitateari buruzko adierazpen hori Ingurumen Organo honek igorri beharko du, jarduera bat jarri edo handitzeko lizentziak edo baimenak eman aurretik, lurzorua kutsatzea saihestu eta kutsatutakoa garbitzeko ekainaren 25eko 4/2015 Legeari jarraikiz.\nIV. Ingurumen Esparru Programa 2020 egitasmoak eraikingintza eta eraikuntza jasangarriagoa sustatzea ezarri zuen lehentasun gisa, baliabideak euren bizi-ziklo osoan erabiltzea eta ostean ere sortutako hondakinak aprobetxatzea lehenetsiz [2017rako lehentasuna]. Horrenbestez, eraikinetan energia-aurrezpena eta -efizientzia bultzatzeko eta energia berriztagarriak sustatzeko, kontuan izan beharko dira eraikuntza jasangarriko dagokion gidan jasotako gomendioak.\nBigarrena.– Zehaztea, ingurumen-txosten estrategiko honetan ezarritakoari jarraikiz, ez dela aurreikusten Asteasuko Industrialdearen 19-A eta alboko lurzatia berrantolatzeko xehetasun-azterketak eragin nabarmenik izatea ingurumenaren gainean, eta, ondorioz, ez dela beharrezkoa ingurumen-ebaluazio estrategiko arrunta egitea.\nHirugarrena.– Asteasuko Udalari jakinaraztea ebazpen honen edukia.\nLaugarrena.– Ebazpen hau Euskal Herriko Agintaritzaren Aldizkarian argitara dadila agintzea. Ingurumen-ebaluazioari buruzko abenduaren 9ko 21/2013 Legearen 31.4 artikuluak ezarritakoaren arabera, honako ingurumen-ebaluazio estrategikoak indarraldia galduko du eta berezko dituen efektuak sortzeari utziko dio, behin Euskal Herriko Agintaritzaren Aldizkarian argitaratu eta lau urteko gehieneko epean, Asteasuko Industrialdearen 19-A eta alboko lurzatia berrantolatzeko xehetasun-azterketa onartuko ez balitz. Kasu horretan, berriro hasi beharko da planaren ingurumen-ebaluazio estrategiko sinplifikatuaren prozedura.


Haurren paradisua den Txikilandia arrakastatsua izaten ari da beste urte batez - Arrasate - Goiena.eus\nHaurren paradisua den Txikilandia arrakastatsua izaten ari da beste urte batez\nImanol Beloki 2020-01-03 13:08\nArrasateko Gabonetako klasiko bat den Txikilandia parkeak atzo ireki zituen ateak. Hala, gaur eta bihar artean askotariko jolasak izango dituzte bertaratzen direnek zenbait eremutan. Antolatzaileak "pozik" agertu dira orain arte izan duten harrerarekin.\nLehenengo eguna pasata, goiz da balorazio bat egiteko, baina, haurrak disfrutatzen ari direla adierazi dute Txatxilipurdiko hezitzaileek, eta oraingoz arrakastatsua izaten ari dela gaineratu: "Lehenengo egunean, urtarrilaren 2an, ilara luzeak izan genituen Uarkape pilotalekuko sarreran, eta hasiera bikaina emanda, hala jarraitzen dugu gaur ere…", adierazi du Oihane Sanchez Txikilandiako arduradunak.\nZapatu iluntzera arte euskaraz ondo pasatzeko aukera ugari eskaintzen ari dira askotariko guneetan: tailerrak, esperimentazioa eta sormen txokoak, ipuin kontalariak, edo ikuskizuna bezalakoak: "Zenbait gune ditugu, urterokoak direnak, kantxa nagusia, esaterako. Bertan, iaz hasi genuen parkour gunea, puzgarriak, musika, karaokea… ditugu. Honekin batera, Uarkapen zehar ipuin txokoa, bi esperimentazio gune ditugu, horietako bat, 0-4 urte bitarteko haur eta gurasoei bideratuta dagoena, gazte gunea ere iaz hasi genuen indartzen eta aurten ere horretan ari gara…", adierazi du Sanchezek.\nBerritasuna, 'Escape Room'-a\nHainbat nobedade ere badituzte aurten; esaterako, gaztetxo zein familiendako Escape room-a, Arrasateko historia ardatz duena. Itxaron zerrenda jarri dute gune honetan, haur asko gerturatu baitziren, atzo, jolas berria probatzera: "15-20 minutu inguruko proba bat da. Kontatzen da XV. Mendean Arrasate erre egin zutela, eta historia ezagutarazi nahi izan dugu. Ganboatarren eta oinaztarren bandoak zeudela, herria banatuta zegoela…, eta garai bateko estrategiak erabili eta bilatu beharko dituzte gela horretatik garaiz irteteko eta Arrasate salbatzeko", adierazi du Iker Agirre Txikilandiako arduradunak.\nTxikilandia 2020 argazkitan\nIbai Zabala urt 03 Arrasate


Futbol estadio berrien ertzak • ZUZEU\nAtzo aurkeztu zuen Jokin Aperribay Realeko presidenteak Anoeta futbol estadioa birmoldatzeko proiektua. Baliteke proiektuak beste batzuekin lehiatu behar izatea, lehiaketa publikoa egingo baita, baina ez dirudi hala izango denik. Proiektu berriarekin estadioa borobildua izango da, ertzik gabea; eta 40 milioi euro inguruko kostua izango du. Proiektuaren baitan daude miniestadioaren birmoldaketa eta hockey zelai baten eraikuntza ere.\nRealak 20 milioi euro jarriko ditu, Kutxabankekin adostutako kontratu publizitarioaren bitartez, beste 10 lortuko dira, eta gainontzeko 10ak Eusko Jaurlaritzak jarriko beharko ditu. Horrenbestez, diru publikoarekin ordainduko da Anoetaren birmoldaketaren %25a, laurdena.\nEraikinak munizipala izaten jarraituko du, baina agerikoa da birmoldaketarekin etekin handiena lortuko duena Reala, erakunde pribatua, dela. Asko dira realzaleak Euskal Herrian, baina zilegi al da krisi garaiotan 10 miloi euro futbol zelai bat klub baten neurrira moldatzera bideratzea?\nEiTBren arabera, estadioa eraikitzeko lurren balioa aintzat hartuta, Athleticek 50 milioi euro jarri ditu, eta beste horrenbeste BBK-k. Erakunde publikoei dagokioenean, Bizkaiko Foru Aldundiak eta Eusko Jaurlaritzak 50na miiloi euro jarri dituzte, eta Bilboko Udalak 11 milioi baimen munizipaletan. Guztira 211 milioi euro dira, eta horren %55a, 111 milioi euro, erakunde publikoetatik datoz. Kasu honetan ere, estadioak eskaintzen dituen zenbait baliabideri erabilera publikoa emango zaio.\nHorrenbestez, eta Anoetaren birmoldaketa gauzatzen bada, EAEko bi futbol talde nagusien zelaietan 121 milioi euro jarriko dituzte bertako erakunde publikoek. Ohikoa ote da? Erreferentzia gisa, estatu eta liga berean jokatzen duten beste talde batzuen kasuak azter genitzazke.\nCamp Nouren birmoldaketa\nBartzelonaren kasuan, 600 milioi euroko kostua izango dute lanek, eta hori ordaintzeko 10 urte behar badituzte ere, diru publikorik gabe gauzatzeko asmoa dute. Diarogol-en arabera, diru iturriak estadioari “abizen komertziala” jartzea eta eraikineko hotelak izango dira besteak beste.\nSantiago Bernabeuren birmoldaketa\nReal Madrilen planteamendua ere antzekoa da. Florentino Perezek buruan duen birmoldaketa egiteko 400 milioi euro beharko ditu, eta zortzi urtean diru kopuru hori berreskuratu ahal izango duela uste du. El Economista-k dioenez, erdia zelaiari izena emango dion patrozinatzaileak jarriko du, eta beste erdia estadioak eskainiko dituen zerbitzuen bitartez eskuratuko dute.\nZalantza ezina da bi taldeok euskal taldeek baino baliabide gehiago dituztela, baina ez dute diru publikoa erabiltzerik aurreikusten. Amaitzeko, hona Reala edo Athleticekin alderagarriagoak diren beste bi adibide:\nMestalla Berria izango zena erdi eraikita baina geldirik dago egun. 2007an Valentzia futbol taldeko orduko presidenteak proiektua erakunde publikoen ekarpenik gabe bideratzeko erabakia hartu zuen. Horretarako, goitik-behera zorpetu eta erakunde pribatuen laguntza eskuratu zuen. Baina erakunde pribatu horietako bat, Bankia, kolpetik atera zen soziedadetik, eta geroztik ezin izan dute lanekin jarraitu. Higiezinen burbuilaren leherketaren arrazoi eta ondorien froga bikaina da. Hona El Mundo-ren azalpen zehatzagoa.\nEspanyolen kasua “eredugarritzat” jotzen dela ikus daiteke beste hainbat futbol taldetako zaleen foroetan. Zelai berriak guztira 90 milioi euroko kostua izan du, eta erakunde pribatuekin lortutako hitzarmenen bitartez finantzatu dute. Estadioaren baitan dagoen merkatalgunea kudeatzen duen LAR enpresak 40 milioi jarri ditu, eta izena saltzeko ahaleginetan ere ari dira. Horrez gain, teilatuan eguzki energia lortzeko plakak jarri dituzte, estadioak behar duen energia guztia ekoiztu ahal izateko.\nanoeta, diru publikoa, estadioak, Eusko jaurlaritza, futbola, san mames barria, zelaiak\n5 pentsamendu “Futbol estadio berrien ertzak”-ri buruz\nZuZeu 2014-04-09 13:39\nJon Tornerrek ere gaiari buruz idatzi du ARGIAko blogean, (diru publikoa vs pribatua) ezbaidan gehiago sakonduz. Hona.\nNafarra erbestean 2014-04-09 15:35\nErrealak 20 milioi jarriko omen, Kutxak gutxi ez, eta Jaurlaritzak gehiegi, naski…. Baina milioi purrustada horiek ez bide dira nahiko 3 bat minututako bideo ziztrin bateko lau esaldiak euskaraz grabatzeko. Tumatxa!\nErrealzale (zein ez errealzale) euskaldunok jai daukagu, betiko moduan.\n(Errealearen euskarazko webgune ofizialean bideo berbera topa daiteke, hots, gaztelera hutsezkoa.)\nAlperrik bay 2014-04-09 16:02\nHolako gauzek esplikatzen dute euskararen erabilera baxuaren misterioa. Urkulluk eskatu du ba euskara gehiago egin dezagun. AperribaY-k ez dio entzun?\nPello Andrearriaga 2014-04-09 17:30\nAdos nago, ezin da onartu Realak euskararekin daukan jokaera. Baina, tira, instituzio pribatua da eta publikoak, askotan, daukatenarekin ez da asko alderatzen. Dena dela, oso erraza da besteei eskatzea, askotan, guk egiten ez duguna. Galdera bat egingo nuke: prest al gaude, honelako portaerak alda daitezen, igande batean, hasteko batean bakarrik, Anoetara joan gabe gelditzeko?\nAlperrik baY 2014-04-09 18:00\nRealak diru publiko asko jaso du eta jasoko du, instituzio “pribatua” izanagatik.\nEta kontua ez da Anoetara joan ala ez. Kontua da, realzale euskaltzaleek dagokiguna exijitzen hastea. Jokalarietatik hasita.


Lege oharra eta pribatutasuna - La Cámara de Libro de Euskadi\nTRATAMENDUAREN ARDURADUNA: Asociación Cámara del Libro de Euskadi\nZURE ESKUBIDEAK: Datuen inguruko baimena baliogabetu dezakezu eta sartzeko, zuzentzeko, kontra jartzeko, mugatzeko, eramateko eta ezabatzeko zure eskubideak gauzatu (baita Informazio gehigarrian ageri diren beste eskubide batzuk erabili ere) ondorengo helbidera idatziz: Asociación Cámara del Libro de Euskadi, Av. Lehendakari Aguirre 11-3º, 48014 Bilbao (Bizkaia).\nAsociación Cámara del Libro de Euskadi enpresaren informazioren gardentasuna ezinbestekoa da. Horrela ezartzen dugu konfiantzazko harremana proiektuetan parte hartzen duten pertsonekin naiz gure hornitzaile eta bezeroekin. Datuak babesteko legeetan oinarrituz lan egiten dugu, beraz gure pribatasun politika jakinarazi nahi dizuegu, datuak nola biltzen eta nola erabiltzen ditugun zuzenki azaltzeko helburuarekin.\nPribatasun eta datuak babesteko politika honetan oinarriak finkatzen dira Asociación Cámara del Libro de Euskadi enpresak datuak erabiltzeko erari. Asociación Cámara del Libro de Euskadi -k Av. Lehendakari Aguirre 11-3º, 48014 Bilbao (Bizkaia) -n dauka helbidea. Gure erabiltzaileek webgunearen bidez eta borondatez osoz eman diguten baimenarekin tratatzen dugu datu pertsonalak.\nPolitika hau bakarrik izango da aplikagarria Asociación Cámara del Libro de Euskadi enpresari datuak eman izanez gero. Asociación Cámara del Libro de Euskadi izango da arduraduna (Datuen Tratamenduaren Arduraduna) eta datuak gure webgunean zehar dauden formularioetan jasotzen direla komunikatzen dizuegu.\nEdozein unetan, eskubide horiek jardun ahal izango dituzu, behar bezala identifikatuz, gure helbide fisikoan idatziz edota email baten bidez gure hurrengo email helbidera idatziz: info@liburuganbara.eus\nOrri honetan, Asociación Cámara del Libro de Euskadi-ren web gune honetan eskaintzen dituen edukiak eta zerbitzuak zein baldintzapean eskaintzen dituen irakur dezakezu. Web gunearen Erabilera baldintzak dira, eta gunean sartzerakoan onartzen dituzu.\nAsociación Cámara del Libro de Euskadi\nAv. Lehendakari Aguirre 11-3º, 48014 Bilbao (Bizkaia)\nWeb gune honen bitartez, gure zerbitzuen eta produktuen eskaintza edo komertzializazioaren informazioa ematen dugu. Informazioa, erabiltzaileak ikus dezaken bezala eskaintzen da, eta Asociación Cámara del Libro de Euskadi ez du erantzukizunik hartuko egoera hauengatik sortutako kaltetan:\nWeb orrian sartzeak, marka, izen komertzialengan edota zeinu bereizgarriengan eskubiderik duzunik ez du esan nahi, hau da, datu horiek Asociación Cámara del Libro de Euskadi – renak edo hirugarrengoen jabetzakoak direla baizik. Halaber, web guneko edukiengan inolako momentutan ez duzu ustiapen eskubiderik edukiko, hauen jabetza intelektuala gure enpresarena edo hirugarrengo batzuena izango baita.\nErabilera baldintza hauek legeria espainolak zuzentzen ditu. Erabilera baldintza hauetatik atera daitezkeen eztabaidak konpontzeko, Asociación Cámara del Libro de Euskadi eta erabiltzailea, Epaitegien eta Tribunalen mende jartzen dira.\nZure pribazitateak zuretzat zenbateko balioa duen, Asociación Cámara del Libro de Euskadi –n jakinaren gainean gaude. Zurekin harremanetan jartzeko, zerbitzuak edo produktuak, edo eskatutako informazioa bidaltzeko datu pertsonalen bat eskatzen dizugu, zure izena edo zure e-mail-a adibidez. Kasu horretan eta zuk bidali baino lehen, datuak gordeko ditugula eta zertarako erabiliko ditugun jakinaraziko dizugu.\nEmandako datuak fitxero batean edo gehiagotan gordeko dira. Honek, hauen tratamendu automatikoa ahalbideratzen du, eta honela bizkorragoak izango gara zerbitzuak emateko garaian. Fitxeroak, dituzten datuen arabera, dagokien babes mailan Datu Babes Agentzian erregistratuak daude. e-mail baten bitartez edo honako helbidera, Asociación Cámara del Libro de Euskadi, Av. Lehendakari Aguirre 11-3º, 48014 Bilbao (Bizkaia), eskutitz baten bitartez, Datu Babes Legeak esaten duen bezala, kontrakotasun, sarbide, zuzenketa eta ezeztapen eskubideak erabiltzeko aukera izango duzu.\nJasotako datu pertsonalak Asociación Cámara del Libro de Euskadi enpresak erabili egiten ditu, G48117352 IFK zenbakiarekin eta hurrengo helbide sozialarekin: Av. Lehendakari Aguirre 11-3º, 48014 Bilbao (Bizkaia)\n1. Kudeatzailearen arabera\nEdozein momentutan, idatzi baten bitartez, azaldutako eskubideak egikaritu ditzakezu. Gogoan izan zure identitatea frogatu beharko duzula. Eskakizuna Asociación Cámara del Libro de Euskadi enpresara bideratuko da, Av. Lehendakari Aguirre 11-3º, 48014 Bilbao (Bizkaia) helbidearekin.


euskaljakintza | E\nEDAD, en la mejor:\nloretan./ sasoi betean./ garerdian, adib.: â€œGarerdian hil zaio emazteaâ€.\nEDAD, menor de:\nEJE, partirse el:\nbarrez leher gaizto egin, adib.: â€œBarrez leher gaizto egin genuen haren esaldiekinâ€./ barrez lehertu./ barreari (edo negarrari) eman.\njarduneko, adib.: â€œJarduneko abokatuaâ€ (Abogado en ejercicio).\nELITE, estar en la:\nhaurdun izan./ hezur berriak izan, adib.: â€œHezur berriak zituen ordurako neskakâ€./ izorra izan./ hogei atzazalak izan.\nerdizka./ erdizerdizean utzi.\n(partiduan) peto gelditu./ hainbana gelditu, egin.\nENCAMINADO, andar mal:\noker ibili, egon./ okerreko bidetik jo.\nl.- aldean eraman (gauza bat-edo, poltsikoan). 2.- soinean eraman (jaka bat jantzi, edo). 3: lepoan (a la espalda, a hombros).\nhaurdun egon./ izorra egon./ hezur berriak izan, adib.: â€œHezur berriak zituen neskak ordurakoâ€./ berrogei azkazal izan.\nENCONTRADIZO, hacerse el:\notoz otoa egin\nENCUENTRO, salir al:\nbidenabar irten./ bidera irten.\nzorionak./ bejondeizula (zuri), bejondeiola (berari)…\nENTENDEDERAS, ser corto de:\noso betea ez izan./ burugogorra izan (beste adieran, ulertu nahi ez duena).\njakinaren gainean egon./ jakitun egon.\nhalako batean./ orduan./ tupustean./ bat-batean.\ngeroztik./ ordutik (aurrera, hona…).\nENTRA, la letra con sangre:\nENTREDICHO, estar en:\nkolokan egon, jarri.\nENVIDIAR, no tener nada que:\nminik ez izan, adib.: â€œEne zaldiak ez du zurearen minikâ€.\nhau da./ hots./ alegia\nezkutuka./ ixilkamixilka./ ixil-ostuka, ixil-gordeka./ ilunpean./ isilik./ kiriketan.\nESENCIAS, destapar el tarro de las:\ndantzatu, adib.: â€œEzpata dantzatu, makila dantzatuâ€.\nESPALDA, dar la:\natzea, bizkarra, gibel(a), lepoa eman./ aurpegia itzuli.\nESPALDAS, cargar sobre sus:\nbere bizkar, gainera, gain hartu./ soinera hartu./ bizkarreratu.\nESPARRAGOS, irse a freir:\nirse a freir: pikutara joan/ txoritara joan./ antzarak ferratzera joan,/ porruak landatzera joan./ utikan! (hoa hortikan!)./ alde hemendik!\nitxaron apur batez!/ egon apur batez!\ninoren, ezeren zain egon, adib.: â€œZortzi ordu eman dugu Korrikaren zainâ€./ inoren esperoan egon, adib.: â€œZure esperoan nengoenâ€./ inori begira egon./ inor itxaroten egon, adib.: â€œZeren esperoan dago gure herria?â€ (A quÃ© estÃ¡ esperando nuestro pueblo?),\nESPINA, dar mala:\nzain txarra eman, adib.: â€œZain txarra eman ditâ€./ usain onik ez eman, adib.: â€œArratsalde hartan ikusi nituen bezeroek ez zidaten usain onik emanâ€./ susmo txarrak hartu.\nESPONJA, beber como una:\nihiak bezala edan./ upela betean edan.\nESPUMA, subir como la:\ngora handia izan.\nESTAR en que:\n-(e)lakoan egon, adib.: â€œEtorriko direlakoan nagoâ€ (Uste dut)./ uste izan…-(e)la./ (ba)nago…-(e)la, adib.: â€œBanago etorriko delaâ€.\nESTAS, en una de:\nhalako batean./ batbatean./ tupustean.\nESTILO, por el:\nantzeko(a)./ antzeko zerbait./ hortxe-hortxe.\nESTRELLA, nacer con:\nhortzekin sortu(takoa izan).\nESTRELLADOS, unos nacen con estrella y otros:\nbatzuk hortzekin sortutakoak dira, beste batzuei, ordea,atera orduko apurtzen dizkiete.\nburuz gain(etik)./ neurriz gain(etik).\ntira (handia) izan./ jendeak begi argia egin, adib.: â€œJendeak begi argia egin zion produktu berriariâ€./ gora handia izan (subir como la espuma).\nburua garbitu./ kontu(ak) eman.\nEXTREMO, en Ãºltimo:\nazken buruan./ azken beltzean.


NOLA IREKI TGA - FITXATEGI FORMATUAK - 2019\nNagusia Fitxategi formatuak\nIreki irudiak TGA formatuan\nTGA (Truevision Graphics Adapter) fitxategiak irudi mota bat dira. Hasieran, formatu hau Truevision txartel grafikoetarako sortu zen, baina denborarekin beste arlo batzuetan erabili zen, adibidez, ordenagailuko jokoen testurak gordetzeko edo GIF fitxategiak sortzeko.\nGehiago irakurri: GIF fitxategiak nola ireki\nTGA formatuaren prebalentzia kontuan hartuta, askotan irekitzen diren galderak daude.\nNola ireki argazkiak TGA luzapenarekin\nIrudiak ikusteko eta editatzeko programa gehienek formatu honekin egiten dute lan, zehatzago aztertuko ditugu irtenbide onenak.\n1. metodoa: FastStone irudi ikustailea\nAzken urteotan ikusle bihurtu da. FastStone Image Viewer-eko erabiltzaileak maitatu egin ziren hainbat formatuen laguntzarekin, fitxategi kudeatzaile integratu baten presentziarekin eta edozein argazki azkar prozesatu ahal izateko. Egia esan, hasiera batean programen kontrolak zailtasunak sortzen ditu, baina ohitura hori da.\nDeskargatu FastStone Image Viewer\nFitxategian "Fitxategia" Egin klik "Ireki".\nPaneleko edo teklatuko lasterbideetako ikonoa ere erabil dezakezu Ktrl + O.\nAgertzen den leihoan, TGA fitxategia aurkitu, egin klik gainean eta egin klik botoian. "Ireki".\nOrain irudia duen karpeta FastStone fitxategi kudeatzailean irekiko da. Hautatzen baduzu, moduan irekiko da. "Aurrebista".\nEgin klik bikoitza irudian pantaila osoko moduan irekitzeko.\n2 metodoa: XnView\nTGA ikusteko hurrengo aukera interesgarria XnView programa da. Argazki ikuslearen itxuraz sinple honek funtzio zabala du luzapen jakin bat duten fitxategietarako. XnView-n ez dago akats esanguratsurik.\nDeskargatu XnView doan\nZabaldu fitxa "Fitxategia" eta egin klik "Ireki" (Ktrl + O).\nBilatu nahi duzun fitxategia zure disko gogorrean, hautatu eta ireki.\nIrudia ikuspegi moduan irekiko da.\nNahi duzun fitxategia XnView nabigatzailean barneratu daiteke. Bilatu TGA gordeta dagoen karpeta, egin klik nahi duzun fitxategian eta egin klik ikonoaren botoian. "Ireki".\nBaina hori ez da guztia, zeren XnView bidez TGA irekitzeko beste modu bat dago. Fitxategi hau Explorer-era arrastatu dezakezu programaren aurrebista eremutik.\nAldi berean, irudia pantaila osoko moduan berehala irekiko da.\n3 metodoa: IrfanView\nIrfanView irudien ikustaile erraz bat, TGA irekitzeko gai da. Gutxienez funtzio multzo bat dauka eta, beraz, erraza da hasiberri bat bere lana ulertzea, nahiz eta errusiar hizkuntzarik ez duen desabantaila bat izan arren.\nDeskargatu IrfanView doan\nZabaldu fitxa "Fitxategia"eta hautatu "Ireki". Ekintza horren alternatiba tekla sakatuta dago. O.\nEdo egin klik tresna barrako ikonoan.\nArakatzailearen leiho estandarrean bilatu eta nabarmendu TGA fitxategia.\nUne batez irudia programa leihoan agertuko da.\nIrudia IrfanView leihoan arrastatzen baduzu, irekiko da.\n4 metodoa: GIMP\nEta programa hau jadanik editore grafiko oso bat da, nahiz eta TGA irudiak ikusteko egokia den. GIMP dohainik banatzen da eta ia antzeko funtzioak bezain funtzionala da. Bere tresnetako batzuk ulertzeko zailtasunak dira, baina ez dira beharrezkoak diren fitxategiak irekitzeko.\nDeskargatu doan GIMP\nEgin klik menuan "Fitxategia" eta hautatu elementua "Ireki".\nEdo konbinazio bat erabil dezakezu Ktrl + O.\nLeihoan "Ireki irudia" joan TGA gordetzen den direktorioan, egin klik fitxategi honetan eta sakatu "Ireki".\nArgazki hau GIMP laneko leihoan irekiko da, bertan eskuragarri dauden editorearen tresna guztiak aplikatu ahal izango dituzu.\nAurreko metodoarentzako alternatiba TGA fitxategi baten arakatzailea eta jareginez jartzen da Explorer-era GIMP leihora.\n5 metodoa: Adobe Photoshop\nArraroa izango litzateke editorerik ezagunena TGA formatua ez izatea. Photoshop-en abantaila zalantzazkoa da ia mugarik gabeko aukerak irudien eta interfaze pertsonalizagarrien artean lan egiteko, dena ondo dagoena. Programa hau ordaintzen da, zeren Tresna profesional gisa jotzen da.\nprentsa "Fitxategia" eta "Ireki" (Ktrl + O).\nBilatu irudi biltegiratzeko kokapena, hautatu eta egin klik. "Ireki".\nOrain, TGA irudia edozein ekintza egin dezakezu.\nBeste kasu gehienetan bezala, irudia Explorer-tik transferitu daiteke.\nOharra: programa bakoitzean argazki bat beste edozein luzapenetan gorde dezakezu.\n6 metodoa: Paint.NET\nFuntzionaltasunari dagokionez, editorea, noski, aurreko bertsioak baino txikiagoa da, baina TGA fitxategiak arazorik gabe irekitzen ditu. Paint.NETen abantaila nagusia bere sinpletasuna da, beraz, hau hasiberrientzako aukerarik onenetakoa da. TGA-irudien prozesamendu profesionala ekoizteko ezartzen baduzu, agian editorea ezin du dena egin.\nDeskargatu Paint.NET doan\nEgin klik fitxan "Fitxategia" eta hautatu elementua "Ireki". Bikoiztutako tekla ekintza hau. Ktrl + O.\nHelburu bererako, paneleko ikonoa erabil dezakezu.\nBilatu TGAa, hautatu eta ireki.\nOrain irudia ikusi eta oinarrizko prozesamendua burutu dezakezu.\nEzin dut fitxategi bat arrastatu Paint.NET leihoan? Bai, dena da beste editore batzuen kasuan bezala.\nIkusten duzun bezala, TGA fitxategiak irekitzeko modu ugari daude. Eskubidea aukeratzerakoan irudia irekitzen duzun xedea gidatu behar duzu: begiratu edo editatu.\nhttps://termotools.com eu.termotools.com © Fitxategi formatuak 2019


Maiatzean Usansoloko ludotekako instalazio berriak estrenatu ditugu - Berriak | SOINHEZI SL Servicios Socioculturales\nMaiatzean Usansoloko ludotekako instalazio berriak estrenatu ditugu\nZeinen polit geratu den ludoteka !!!\nSoinhezin haurtzaroarekin gauzatzen ditugun ekintzetako bat ludoteken kudeaketa eta animazioa da. Hauen artean, duela 20 urte baino gehiago, Usansolokoa dago, non 3-11 urte bitarteko 250 bat umerekin lanean gabiltzan.\nEta zorionez, sei hilabete iraun duten Galdakaoko Udalak pasaden apirilean bideratutako handitze obrak bukatuta, ludotekaren instalazio berriez goza dezakegu. Eraikuntza handitu ahal izateko , ondoko lokal bat gehitu zaio aurretiaz zegoenari. Biltegi bat eraiki da, eta pertsona elbarrientzako egokitutako komuna prestatu da; horrela 25 metro karratu gehiago izango direlarik! Euskara, jolasa eta aisialdirako leku gehiago!\nUsansolokoa Udala honek dituen hiru ludoteketako bat da, Hezkuntza eta Euskara sailak suspertzen duena. Mari Asun Perezek, euskara zinegotziak, aipatu bezala “Ludotekek hezkuntza sistemak euskararen normalizazioan egiten duen lanari eskolaz kanpoko ordutegian errefortsua ematen diote”.\nJolasen bidez hezi\nJolasa balio pedagogiko handia duen lanabesa da. Soinhezin garrantzi handia ematen diogu ludotekak jolas eta jostailuaren inguruan eratutako guneak izateari, profesionalek zuzenduak, aisialdian hezi, eta parte hartzen duten 3 eta 12 urte bitarteko umeen sozializazioa eta garapen osoa hobetzea helburu dutenak. Horrez gain, gure ludotekek osatze, integratze eta funtzio amankomuna bete behar dutela uste dugu. Giro euskaldunean; garrantzi berezia emanten diogu umeen eguneroko jolasean euskararen txertatzeari.


Arinki hartutako seriotasuna | Kultura | Berria\nArinki hartutako seriotasuna\nEztentsua eta bizia da Muriel Spark idazle eskoziarraren prosa, eta aurten ekitaldi sorta bat antolatu dute haren omenez, jaio zenetik ehun urte bete direla eta.\nEdinburgon jaio zen Muriel Spark idazlea, baina Londresen, New Yorken eta Erroman ere bizi izan zen. Toscanako Oliveto herrian dago egun lurperatuta. EFE\nAzken hamarkadetan laguntzaile izan zuen Penelope Jardine lagun minari kasu egitera, urtebete luzez buruan bueltaka ibili eta gero, hasi eta buka, oldarraldi moduko batean murgildurik azkar batean idatzi ohi zituen bere eleberri gehientsuenak Muriel Spark idazleak (Edinburgo, 1918 - Oliveto, Italia, 2006), eta nahikoa da haren prosa bizi eta eztentsuari irakurketa bizkor bat eskaintzea, lagunak kontatutakoa egia izan daitekeela pentsatzeko. Nagusi izan zen literatur kritikak menostu egin zituen haren lanak urte luzez, azaleko eta labur iritzita, baina, egun, Eskoziako idazlerik handienen parean aipatzen dute haren izena. Hain zuzen ere, aurten ehun urte bete dira jaio zenetik, eta hamaika ekitaldi antolatu dizkiote mendeurrenaren aitzakian: haren eleberri guztiak berrargitaratuko ditu Polygon etxeak, egingo dizkiote dokumentalak, antolatu dituzte erakusketak, eta egingo dituzte ibilaldi tematikoak ere.\nHamaika ofizio ezagutu zituen Sparkek idazle izan aurretik, eta, besteak beste, irakasle, Britaina Handiko Gobernuarentzako propaganda idazle, Poetry Review aldizkariko editore, literatur ikertzaile eta idazkari izan zen, harik eta, 39 urterekin, bere lehen eleberria argitaratu eta, pixkanaka, idazle ibilbidea abiatu zuen arte. Poesia eta lan kritiko batzuk bazituen argitaratuak aurrez, baina 1957an kaleratu zuen The Comforters eleberriarekin hasi zuen bere idazle bizitza. Beste hogei titulu inguru argitaratu zituen ondoren, eta The Mandelbaum Gate (1965), The Driver's Seat (1970), The Abebess of Crewe (1974) eta The Girls of Slender Means (1963) aipa daitezke haien artean. Edozein kasutan, batez ere, 1961 urtean publikatutako The Prime of Miss Jean Brodie nobelak egin zuen ezagun Spark.\nNesken eskola batean irakasle dabilen emakume zorrotz baten nondik norakoak kontatzen ditu eleberriak, eta antzezlan, telebista serie eta pelikula ere bilakatu zuten gerora lana. Gainera, Oscar bat ere irabazi zuen Maggie Smith aktoreak film hartan egindako lanagatik, eta egonkortasun ekonomikoa lortu zuen idazleak hedapen horri esker.\nSparken idazkera zehatz eta apainaren erakusgarri da liburua, eta baita haren umore eztentsuarena ere. Eskola adineko neska eta mutil sorta baten arteko harremana deskribatzen duen nobelaren lehen paragrafotik igartzen da hori. «Mutilak, bizikletaren urruneko aldean egoten ziren eskulekuei helduta, Marcia Blaine eskolako neskekin hizketan ari ziren bitartean, sexuen arteko bizikleta hesi segurtasunezko bat ezarriz, eta mutilek edozein unetan alde egin zezaketen inpresioa emanez». Eta jarraitzen du jarioak beste ehun orri inguruz.\nSeriosa eta, aldi berean, arina izateko gaitasuna aitortzen dio idazleari Peter Craven literatur kritikari australiarrak, eta The Girls of Slender Means eleberriko lehen esaldia aipatzen du tonu jostalari eta serio horren adibidetzat. «Duela asko, 1945ean, Ingalaterrako jende eder guztiak pobreak ziren, salbuespen batzuk salbu».\nEdinburgo aspaldi utzita, 1963an egin zuen alde Londrestik, eta New Yorken eta Erroman ere bizi izan zen. Sasoi baten ostean, Italiako Toscanako Oliveto izeneko herrira joan zen. Han hil zen, 2006an, eta herriko hilerrian dago lurperatuta.\nNahikoa literatura sortu du idazlearen bizitza pertsonalak ere, eta bi gai nagusi jarri izan dituzte fokupean biografo eta kazetariek: bere semearekin izandako harreman eskasa, batetik, eta Penelope Jardinerekin izandako harreman estua, bestetik.\n1937an ezkondu zen idazlea, Sydney Oswald Sparkekin, artean 18 urte zituela, eta senarrarekin batera joan zen britainiarren agindupean zegoen Rhodesiara bizitzera —egun Zimbabwe da—. Irakasle lanetan aritu zen han, eta bertan izan zuen Samuel Robin Spark semea. Senarrak tratu txarrak ematen zizkion emazteari, ordea, eta 1944an joan zen Londresera, semea aitarekin utzita. Maiz nabarmendu dute ekintza hori idazlearen biografietan, baina nahasi egiten dira familia arazoak eta erlijio gaiak semearekin izandako harreman korapilatsuan. Izan ere, denborarekin katoliko bilakatu zen idazlea, eta semeak, aldiz, judaismoa besarkatu, eta bere familiaren jatorri judua aldarrikatu zuen. Amak ukatu egiten zuen jatorri judu hori, gurasoak Ingalaterrako elizako parte zirela esanez, eta titular sorta batzuk ere utzi ditu talka horrek egunkarietan.\nIpuin bakarra euskaraz\nZurrumurru hedatua izan zen Sparken lesbianismoarena ere. Italian ezagutu zuen Jardine lagunarekin zuen harremana zen horren motiboa. Elkarrekin bizi ziren bi emakumeak Toscanan, eta maiz joaten ziren furgonetan Europan gora eta behera bidaian. Haiek beti ukatu dute beren harremana sexuala ere bazela, baina behin baino gehiagotan suertatu zitzaion sortzaileari azalpenak eman beharra bizirik zela, eta haren lagun minari oraindik ere hala gertatzen zaio, Sparki buruzko biografia bat aipatzen den aldiro.\nKoldo Izagirre idazleak mendeurrenaren harira www.armiarma.eus webgunerako itzulitako Atzean utzia naizen neska ipuina da, oraingoz, Sparken testuetatik euskaraz irakur daitekeen bakarra.


'Euzko Etxea' Euskal Etxean garatzen diren ekintza batzuk\nHirurogeita lau urte daramatza 'Euzko Etxea' Euskal Etxeak Euskal Herriko kultura zabaltzen Buenos Aires probintziako hiriburuan. Etxeko kide eta agintarien lanari esker, gaur egun mota askotako interes eta zaletasunak dituzten hainbat lagunen eskaera betetzen du euskal erakundeak. Helburu horri eutsiz, martxoan zehar 'Euzko Etxea'n garatzen diren ekintza guztiak hasiz joango dira elkarteko irakasleen eskutik.\nLa Plata, Argentina. Euskara klaseak euskal etxeen aktibitate preziatuenetako bat da, zalantzarik gabe. 'Argentinan euskaraz' programaren bidez trebatu diren hainbat ikasle, orain irakasle aritzen dira Argentinako ikasgeletan. Eta hori da La Platako kasua. Izan ere, datorren martxoaren 16an hasiko dira euskara eskolak Maria Emilia Cairo, Maria Laura Galarraga eta Eugenia Hourçouripe arduradun. Ikastaroak helduei daude zuzenduta, oinarrizko edukiak dituzten baita lehenengo urratsetik hasi behar dutenei ere.\nEuskara, berriz, ez da klaseetan bakarrik entzuten La Platako euskal erakundean. Etxeko abesbatzak Pirinioetako abesti tradizionalak ere egiten ditu bere aurkezpenetan. Evangelina Bertolaren zuzendaritzapean, koruaren entseguak martxoaren 9an hasi dira helduentzat eta apirilaren 6an txikientzat. Ahots berriak gehitzeko deialdiak irekita dagoela jakinarazten digute erakundetik. Probak asteazkenetan egingo dira, iluntzeko 6etan (txikiak) eta 7:30etan (helduak).\nPilota, futbola, hockey...\nKirolari dagokionez, euskal pilotak leku berezia du 'Euzko Etxea'n. Egoitzako frontoian txiki, gazte eta helduek beren trebetasuna erakutsi ahal izango dute Joaquin Clua irakaslearen eskutik. Klaseak larunbatetan izango dira, goizez eta arratsaldez.\nDuela hiru urte sortu zen La Platako 'Athletic Club de Bilbao' eskolako ekintzak ere hile honetan hasiko dira. 6 eta 12 urte arteko umeek eman dezakete izena futbolean jokatzeko Alejandro Barbosa irakaslearekin. Bukatzeko, neskentzat ere badago proposamen polit bat. Emakumezkoen Hockey Eskolak euskal etxeko taldean sartzeko deialdia luzatzen die sei urte gorako gazteei.\nInformazio gehiago jaso edo ekintzetan parte hartzeko izena eman nahi izanez gero, jo Euskal Etxeko Idazkaritzara, hiriko 14 eta 58 kaleetan, edo 457-1638 telefonora, arratsaldeko bostetatik bederatziak bitartean.


Nola aurkitu zirkuitulaburrak | Consumer\nNola aurkitu zirkuitulaburrak\nEtxeko aparatu guztiak aktibatuko dira elektrizitatea jasotzen duten egiaztatzeko\nOso gomendagarria da noizean behin etxeko fusible urtuak egiaztatzea, hori funtsezkoa baita etxeko zirkuitulaburrak aurkitzen saiatzeko. Prozedura ez da batere konplexua, eta edonork egin dezake.\nHauxe da kontua: piztu etxeko argi eta aparatu elektriko guztiak eta kendu ondoren zirkuitulabur bakoitza, itzalita dagoena aurkitu ahal izateko. Argiak eta aparatuak pizteaz gain, zerbait entxufatu behar da korronte-hartune guztietara, elektrizitatea ematen duten egiaztatzeko.\nZirkuitulaburrak aurkitzen direnean, paper batean apuntatuko dira. Eragiketa hori egiten den bitartean, komeni da fusibleen koadroaren ondoan linterna bat eta ordezko fusible batzuk izatea, urtuta dauden guztiak aldatzeko.\nElektrizitatea localización-eu zirkuitulabur


“Irakurketa istant batean” Argazki Lehiaketa abian da - Berako Agenda\n“Irakurketa istant batean” Argazki Lehiaketa abian da\nostirala, 2016\_\_\_\_\_\_\_\_\_\_\_\_\_\_\_'k2016\_\_\_\_\_\_\_\_\_\_\_\_\_\_\_' otsaila\_\_\_\_\_\_\_\_\_\_\_\_\_\_\_'k\_\_\_\_\_\_\_\_\_\_\_\_\_\_\_' 26 Albisteak\nLanak apirilaren 14ra arte entregatu ahal izanen dira\nBerako Herri Liburutegiak eta Berako Kultur Batzordeak “Irakurketa istant batean” Argazki Lehiaketa iragartzen du, pertsona guztiontzat zabalduta.\nLiburuaren Eguna hurbiltzen ari dela-eta, Berako Herri Liburutegiak eta Berako Kultur Batzordeak lehiaketa berria antolatu dute aurtengo, argazki lehiaketa bat, hain zuzen ere.\n– Gaia: Irakurzaletasuna bizitzaren egunerokotasunean: irakurketa edozein euskarritan islatzen duten argazkiak (liburuak, aldizkariak, egunkariak, e-bookak…), edozein ingurunetan (mendian, baserrian, hondartzan, autobusean, komunean, sukaldean…), edozein adinetan (haurrak, nerabeak, helduak, adinekoak…). Irakurtzeko grina edo norberaren garapenean liburuek duten eragina erakusten duten argazkiak.\n– Formatua: koloretan eta xuri-beltzean entregatu ahalko dira; baita, nahi izanez gero, irudiak digitalki tratatu ahal izanen dira.\n– Lanaren betebeharrak: lan guztiek jatorrizkoak, esklusiboak eta argitaratu gabekoak izan beharko dute, autoreak berak sortutakoak. Ez dira onartuko originalak ez diren lanak, ezta bertze lehiaketetan parte hartu izandakoak ere.\nBerako Herri Liburutegiak eta Berako Kultur Batzordeak oinarri hauen eskakizunak betetzen ez dituzten lanak baztertu ahal izanen dituzte, baita lan desegokiak ere (sexistak, arrazistak, homofoboak, etab.).\nOndoko hau baloratuko da:\n– Lehiaketaren gaia islatzea\n– Kalitate teknikoa\n3. EUSKARRIA, EDUKIERA ETA ERRESOLUZIOA\nEuskarria: argakiak jpg formatuan bakarrik onartuko dira. Ez dira onartuko bertzelako euskarritan entregatutakoak.\nEdukiera: argazki bakoitzaren gehienezko edukiera 3 MBkoa izanen da\nErresoluzioa: erresoluzio minimoa 2000 x 1500 pixelekoa izanen da.\nLehiaketan aurkeztuko diren lanak soilik ondoko helbide elektroniko honetara bidali ahalko dira: berakoagenda@gmail.com\nLehiakide bakoitzak, gehienez ere, hiru argazki aurkeztu ahal izanen ditu, argazki bakoitzeko mezu bakarra bidaliz. Parte-hartzaile batek hiru argazki baino gehiago aurkeztuko balitu, lehenbiziko hiruak onartuko ziren lehiaketan.\nMezu bakoitzean ondoko datu hauek bidali beharko dira:\n– Egilearen datuak: goitizena, izen-abizenak, adina, etxeko telefonoa, sakelekoa eta e-posta.\n– Laneko datuak: izenburua, deskribapena (hautazkoa).\nLehiaketan parte hartuko duten adingabeek eta argazkietan agertzen diren adingabeek euren tutore edo gurasoen baimena izan beharko dute.\n5. ENTREGATZEKO EPEA\nBidaltzeko epea 2016ko apirilaren 14an, ortzeguna, bukatuko da.\n6. SARIAK ETA SARIDUNAK\nBi sari izanen dira:\n1. saria: e-book bat.\n2. saria: liburu sorta.\nSari banaketa apirilaren 22an, ortziralea, 17:30ean izanen da.\nLehiaketa honetarako espresuki Epamahaia osatuko da, betiere argazkiko edizioetan eta arteetan loturiko kideez osatua. Epaimahaiak sariren bat (edo biak) jabegabe uzteko eskubidea izanen du.\nEpaimahaiak goitizenekin jasoko ditu lanak eta bi saridun aukeratuko ditu. Erabaki hau atzeraezina izanen da.\n8. DATUEN BABESA, JABETZA INTELEKTUALAREN ESKUBIDEAK UZTEA ETA IRUDI ESKUBIDEAK UZTEA\nBerako Herri Liburutegiak zein Berako Kultur Batzordeak jasotako argazkiak erabili ahal izanen ditu publizitate edo kultur promoziorako.\nGisa berean, saridunen datu pertsonalak eta irudiak argitaratu ahalko dituzte komunikabideetan eta bi erakundeek kudeatutako web orri eta sare sozialetan.\nEdozein zalantza, galdetu lasai Berako Herri Liburutegian.\nTel.: 948 62 55 02\nAstelehenetik ortziralera: 15:00 -18:30\n10. Lehiaketa honetan parte hartzeak oinarri hauek guztiak betetzea dakar.


Confebaskek eta Eusko Jaurlaritzak kanpaina bat abiarazi dute enpresa bakar bat ere gera ez dadin Euskadiko Lanbide Heziketak eskaintzen dituen aukerak ezagutu gabe\nConfebaskek Kontzertu Ekonomikoaren 140. urteurrenean parte hartu du eta haren defentsarekin erabateko konpromisoa berretsi du\nConfebaskeko Batzorde Exekutiboko ordezkaritza zabal bat elkartu da gaur arratsaldean, Bilboko Arriaga Antzokian, Eusko Jaurlaritzak antolatutako ekitaldian parte hartzeko, Kontzertu Ekonomikoa ezarri zeneko 140. urteurrena ospatzeko.Confebaskek urteurrenarekin bat egin nahi izan du, Euskadin Kontzertu Ekonomikoak gure autogobernurako duen nabarmentasun eta garrantzi handiaren inguruan duen kontsentsu zabalaren eta adostasun ia erabatekoaren jabe izanik. Euskal enpresa konfederazioa beti izan da Kontzertuaren legezko baliozkotasun osoaren eta bere autonomia fiskalaren defendatzaile aktiboa.\nRead more about Confebaskek Kontzertu Ekonomikoaren 140. urteurrenean parte hartu du eta haren defentsarekin erabateko konpromisoa berretsi du\nHirukide eta Confebask elkartu egin dira Euskadiko bilakaera demografikoaren ondorioez eta familiaren balioa agerian jartzeko beharraz hitz egiteko\nConfebaskeko eta Hirukideko –Euskadiko Familia Ugarien Elkarteen Federazioa– zuzendaritzak gaur goizean elkartu dira, euskal enpresen konfederazioaren egoitzan, Euskadin aurreikusten den bilakaera demografikoaren ondoriozko arazoak aztertzeko eta partekatzeko, izan ere, Confebasken kalkuluen arabera, besteak beste, oraingo 2017-2020 tartean, Euskadin 80.000 lagun gutxiago egongo dira lan egiteko adinean. Lehen mailako arazoa, Europako jaiotza tasarik txikienetako baten ondorioz, zeinak askotariko politiKak behar dituen hainbat arlotan.\nRead more about Hirukide eta Confebask elkartu egin dira Euskadiko bilakaera demografikoaren ondorioez eta familiaren balioa agerian jartzeko beharraz hitz egiteko\nConfebaskek positibo baloratu du ‘soldata arrakalari’ buruzko lehen bilera ea hori gainditzeko parte hartzaileekin elkarrizketa mantentzearen alde egin du\nConfebaskek erabateko interesa erakusten du soldata arrakalaren gaiari heltzeko eta hori deuseztatzeko irtenbideak emateko, bere iritziz, hori errotik desagertzea betekizun etikoa izateaz gain, lehiakortasunerako betekizuna ere bada gure enpresentzat, enpresa bateko lanpostu, eginkizun eta erantzukizun bakoitza horretarako prestatuen dagoen pertsonak beteko duela bermatzen duelako, generoa gorabehera. Hori dela eta, Confebaskek positibo baloratzen du bilera, interes komun bat erakutsi delako alderdi asko ukitzen dituen ‘soldata arrakala’ bezalako arazo konplexu bat konpontzeko.\nRead more about Confebaskek positibo baloratu du ‘soldata arrakalari’ buruzko lehen bilera ea hori gainditzeko parte hartzaileekin elkarrizketa mantentzearen alde egin du\nUrtarrilean eraikuntza eta zerbitzu enpresen kopurua hazi da, baina industriena jaitsi egin da\nConfebasken azken buletinean erakusten denez, urtarrilean, enpresa kopurua abenduan zegoena baino 400 gutxiago izan arren, joan zen urtean hilabete berean zegoena baino 244 enpresa gehiago zegoen. Horrek esan nahi du urte arteko igoera %0,4 izan dela, eta azkenean Gizarte Segurantzan inskribatutako izenpeak 58.645 izan direla. Txostenak, lehendabiziko aldiz, jarduera sektoreka izandako bilakaera ere ematen du eta, ildo horretan, portaera desberdinak ikusten dira. Horrenbestez, eraikuntzaren sektoreak erregistratu du hazkunderik handiena urtetik urtera, Gizarte Segurantzan izena emandako konpainien kopuruan: %3’3 gehiago aurreko urtean baino. Zerbitzuen sektorea dago ondoren, baina ez igoera hain nabarmenarekin, %02koa izan baita soilik. Ez azkenik, industriak izan du portaerarik txarrena, erregistratutako enpresen kopurua -%0,6 izan baita.\nRead more about Urtarrilean eraikuntza eta zerbitzu enpresen kopurua hazi da, baina industriena jaitsi egin da\n“Laneko Arriskuen Prebentzioa komunikazio on batekin hasten da”, zioen elkarrizketa batean orain dela hilabete batzuk Euskadiko prebentzio zerbitzuen etxe bateko zuzendariak. ‘Komunikazio on” horren garrantziaz jabetuta, gaur goizean Confebask, Adegi, Cebek eta Sea-ko Lan Segurtasun Arloko teknikariak elkartu dira Bilbon, Eusko Jaurlaritzako Osalan institutuarekin batera martxan jarri berri den tresna berria hobetzen jarraitzeko: Segurmania. Kanpaina berezi bat portaera seguruak sustatzeko eta laneko arriskuak prebenitzeko.\nRead more about Segurmania: Confebask, Adegi, Cebek eta Sea-ren proiektua, denon elkarlana beharrezkoa baita\nUneko orrialdea 37


Irekia Eusko Jaurlaritza - Gobierno Vasco :: Ingurumen Saila dike bat eraikitzen ari da Zaldibarko zabortegian, AP-8ko lau erreiak berriz ireki ahal izateko\nIngurumen Saila dike bat eraikitzen ari da…\n<iframe src="https://www.irekia.euskadi.eus/eu/embed/videos?video_path=2020%2F06%2F12%2Fnews_62154%2Fhtml5%2Fmoreno_dique_vertedero.mp4" width="320" height="210" allowfullscreen></iframe>\nIngurumen Saila dike bat eraikitzen ari da Zaldibarko zabortegian, AP-8ko lau erreiak berriz ireki ahal izateko Iturria: Irekia\n20200603_102936.jpg Iturria: Irekia\n20200603_103107.jpg Iturria: Irekia\nLanek 600.000 eurotik gorako kostua izango dute, eta uztailaren hasieran egongo dira bukatuta\nAutobidearen aldamenean pilatutako 6.500 metro kubiko hondakin herritarrak bizi diren guneetatik pasa gabe garraiatuko dira 1 zenbakiko Segurtasun Gordailura\nIngurumen Saila, Zaldibarko zabortegia egonkortzeko zereginetan, harri-lubetako dike bat eraikitzen ari da lur-irristatzearen behealdean. Era horretan, egun lurpean dauden bi langileen gorpuak bilatzen diren ingurunea segurtatzeaz gain, AP-8 autobideko lau erreiak ireki ahal izango dira.\nEuste-egitura berria joan den maiatzetik ari dira altxatzen jada induskatutako bi bilaketa-eremuen goiko aldean (B3 eta B2 deituak), joan den otsailaren 6an autobidea moztera heldu zen lur-irristatzearen muturrean. Harri-lubetako horma hori Interbiak aldundiaren enpresak AP-8 babesteko jada egindako lanen osagarria eta indargarria da; lan horietan, 50 metro luze eta 6 metro altuko dike bat egin da, autobidearen ertzean altxatutakoa, baita luizien kontrako pantaila dinamiko bat ere, 75 metro karratukoa, berrogei metro inguru gorago sortua.\nIngurumen Saila ari da era subsidiarioan lanak egiten Verter Recycling enpresaren instalazioetan, eta lanetarako kontratatu diren geotekniako adituek aholkatu zuten autobidean amaitu zuen irristatze-muturraren goiko aldean beste euste-dike bat exekutatzeko. Horren helburua da etorkizunean irristatzerik gertatuko balitz hori indargabetzea eta Alberto Sololuze eta Joaquin Beltranen bilaketa-lanak jada amaitu diren aldeetan lurrazala sendotzea; hartara, segurtasun handiagoz lan egiten jarraitu ahal izango dira beste eremu batzuetan.\nB2 bilaketa-plataformaren gainean 25 metro altu altxatzen ari den horma harrobiko harbeta-erdigune batez osatzen da, kanpoaldean estaldurarako harri-lubeta trabatu bat duela, bi metro lodierakoa. Eraikuntzan kareharrizko 20.000 kubiko inguru baliatuko dira, eta 600.000 eurotik gorako kostua izango du. Lanei maiatza hasieran ekin zitzaien, eta espero da uztaileko lehen astean amaitzea.\nAutobideko hondakinak kentzea\nAldi berean, hondakinak segurtasunez kentzeko lanei eutsi zaie: A-8 moztera heldu ziren hondakinak, behin-behinekoz autobidearen albo batean pilatu baitzituzten, eta pertsona desagertuen lehen bilaketa-egunetan ateratakoak, horiek Harrobiaren aldean biltegiratu baitzituzten. Ingurumeneko sailburuordearen martxoaren 12ko ebazpena betez, zabortegiaren jabea den enpresak hondakin horiek karakterizatzen hasi da, baita horiek beste norabait lekualdatu eta gordetzeko beste aukera batzuk proposatzen ere.\nIngurumen Sailak baimendutako konponbidea baso-pista bat irekitzea da, autobidearen aldean pilatuta dauden 6.500 metro kubiko hondakin eta zabortegiaren inguruan egindako 1 zenbakiko Segurtasun Gordailua zuzenean konektatzeko. Verter Recyclingek hartuko du bere gain zuzeneko sarbide horren exekuzioa eta ordainketa. Era horretan, Ingurumen Sailak kontratatutako lantaldeek zabortegiaren barrutik egin ahal izango dute AP-8ko hondakinen garraioa, eta saihestu egingo da herritarrak bizi diren guneetatik 650 kamioi igaro behar izatea.\nEspero da hondakinak kentzeko lan hori ekainaren amaieran bukatzea, euste-dike berria eraikitzen amaitu baino apur bat lehenago. Bi jardun horien bidez, autobidea ustiatzen duen Foru Aldundiaren enpresa publikoak egungo ingurabidea desegin ahal izango du eta, egoki ikusten duenean, AP-8ko lau erreiak ireki.\nintervencion_moreno_dique_v... behera kargatu (3 MB)


Etxerako bidean oztoporik ez! Manex Etxera - Sare Herritarra\nManex Zubiaga Bravok, algortako presoak, maiatzaren 2an 20 urte bete zituen Burgoseko kartzelan. Estatu frantseseko zein espainoleko hainbat kartzelatan lehen graduan egon ostean, une honetan bigarren graduan dago, baina gradu horri dagozkion onurak ukatzen zaizkiolarik. 20 urte, lau silaba baino ez, bizitza oso bat irudikatzeko.\nAriketa erraza eskatuko dizuegu, denok azken 20 urteotan bizi izan duguna irudikatzeko eta, beraz, ulertezina gerta dakiguke, 20 urte nahikoa ez eta giza eskubideen aldeko aldarrikapenez ahoa gainezka duten horiek euskal presoekin salbuespenezko legedia erabiltzen jarraitzea. Hau da, bizitza osorako zigor ezkutua. Izan ere, Manexi legedi arrunta aplikatuko balitzaio eta Estatu frantsesean betetako urteak kontuan hartu, dagoeneko hirugarren gradua eta baldintzapeko askatasuna onartu beharko litzaizkioke.\nEuropako Kontseiluak 2008an Europar Batasuneko herrialdeetan betetako kondenak akumulatzeko esparru-erabakia onartu zuen, baina Espainiak, bere horretan aplikatu ordez, beste lege bat sortu zuen, akumulazioa oztopatzeko. Beraz, Europako Kontseiluak agindutakoa betetzeko eskatzen diogu gobernuari.\nMendeku bila ibilita ere, egoera honek ez dio inori mesederik egiten, herri honen mina areagotu baino ez du egiten, eta denok lan egin behar dugu presoen itzulerarekin normalizazioa eta benetako bakea erdiesteko.\nHori dela eta, aurrerantzean antolatuko diren ekimenetan parte hartzera animatu nahi zaituztegu. Bada garaia, Manex alabarekin, gurasoekin eta lagunekin kalean bizitzeko.\n1. 2002an atxilotu zuten Frantzian. Frantzian 10 urteko zigorra ezarri zioten eta 2009an bete zuen kartzelako erredentzioak aplikatuta. Horren ostean, Espainiara bidali zuten.\n2. Espainian 30 urteko zigorra ezarri.zioten. 1995eko Kode Penalarekin epaitu zutenez, ezin ditu 30 urte baino gehiago egin kartzelan, baina erredentziorik ere ezin du izan.\n3. Frantziako eta Espainiako kondenak batuta, 30 urte bete beharko lituzke atxilotu zutenetik. Zigor biak batuta, 23 urte bete dituenez, 3/4ak, alegia, 3. graduan eta baldintzapeko askatasunean egon beharko luke.\n4. Zigorrak batu gabe, 40 urte bete beharko lituzke. Modu horretan, zigorraren 1/4 beteta, une honetan, kalera irteteko baimenak izan beharko lituzke.\nZaharragoakurriak 8 MOBILIZAZIOA + JAIALDIA, Eta zer egigno dugu egun horretan Donostian?\nHurrengoaXabier Atristainen auziaren inguruan emaniko epaiaren aurrean sarek duen iritzia plazaratu nahi du


Diesel partikulen iragazkia (DPF) eta selektiboa Katalitikoak murrizketa (SCR)\nExistitzen diren ibilgailuak, beren isuriak murrizteko gailuak hornitua daiteke. Devides hauek diesel partikulen partikula isuriak eta NOx emisioak selektiboa murrizketa katalitikoa iragazkiak dira.\nEmisio baxuko zonalde askoren isuriak bat estandarra ezarri, adibidez partikulatuaren Euro 3 alderdi dute. Hizkuntza horretan ibilgailu diesel partikulen iragazkia (edo 'retrofitt') egokitzeko partikulen isuriak murrizteko emisioak estandarrak betetzen aukera ematen du.\nCertified retrofita gailuak erabili behar dira, behar bezala lan egiten dute ziurtatu. Out zein diesel partikulen iragazkiak dira bisitatu nahi dituzun herrialdeetan ziurtagiria duten jakiteko, zoaz gure bertan iragazkia da baliozko non orria.\nDiesel partikulen iragazkia\nA diesel partikulen iragazkia (DPF edo partikulen iragazkia izenez ere ezaguna, edo, batzuetan, "kutsadura murrizteko gailu" gisa) duten diesel partikulak edo kedarra murrizten ihes diesel motorra gas gailu bat da. Dute ibilgailu jarri daiteke, fabrikan ibilgailu berri emateko, edo behin errepidean izan dute (berregokitu).\nAutoentzako DPFs ohi banan standard emisioak hobetzeko. Ibilgailu astunagoak DPFs batzuk emisioak gehiago handitu daiteke, goi-mailako isuriak murriztea ditzakete.\nLaburbilduz, ihes iragazi egiten dituzten eta partikulak iragazkia barruan harrapatuta geratu da. Badira bi iragazkia mota nagusiak:\nA 'osoa' DPF, bertan partikula-isuriak murriztu egingo% 85 eta% 99 artean. ere oso dituen osasun kezka handienetako dira partikulak oso txikiena isuriak murrizteko eraginkorrak dira. Ohi dira soilik fabrika edo ibilgailu astunak retrofit ibilgailu berriak eskuragarri.\nA 'partziala' iragazkia, eta horrek% 30 inguruan eta% 50 arteko isuriak murrizten. Ez joera dute partikula txikienak isuriak murrizteko eraginkortasunez partikula handiago gisa, baina eskuragarri daude argi betebeharra ibilgailu retrofit.\nerabakitzen baduzu filtro bat egokitzeko bada, garrantzitsua da hori behar bezala aukeratutako bai zure ibilgailu eta ibilgailu erabilera lortzeko, eta lez (k) aldera bidaiatu nahi duzu ziurtatuta.\nHerrialde batzuetan, bai iragazkia (osoa eta partziala) mota ziurtatuta, Londres eta Danimarka osoa iragazkiak bakarrik baimendu bitartean. Check bertan iragazkiak dira bertan iragazkiak baliozko non dauden.\nKonpainiak edo agentzia emanez edo zure iragazkia egokitzea gomendatzen den ekipamendu egokia zure ibilgailua eta ibilgailuaren erabilera egiteko gai izan behar du. ingurumen eta osasun inpaktuaren baterako, partikulen iragazkia osoa askoz hobea aukera bat da -, eta, gainera, izango LEZs gehiago sartzeko aukera ematen luzeagoa.\nHerrialde batzuetan finantza-pizgarriak partikulen iragaztearen retofitting sostengatzen dira, gainera.\nSelektiboa Katalitikoak murrizketa (SCR)\nHau teknologia hori existitzen diren ibilgailuetan ahal nitrogeno (NOx) oxidoak isuriak murrizteko gehienez% 70 da.\nSCR hornitua elkarrekin DPF batekin, eta ohikoagoa bihurtzen eta zabala erabiltzen ari da in London bus emisioak hobetzeko. Biak SCR eta DPFs beharrezkoak dira berregokitu egin behar da ibilgailu astunak zaharragoak gaitu LEZs sartu joan Suediako.


Herriko Zumba eta Tai Chi ikastaroetan izena emateko aukera zabalik dago . diariovasco.com\nHerriko Zumba eta Tai Chi ikastaroetan izena emateko aukera zabalik dago\nZumba ikastaroko klase batean. / GALILEA\nAstean bitan, asteartetan eta ostegunetan, biltzen dira Zumbako irakasleak Udaletxeko beheko solaituko gela handian, arratsaldeko 19:00etatik 20:00ak bitartean\nIkasturtearen hasieran martxan jarri ziren Ezkion Tai Chi eta Zumba ikastaroak. Handik geroztik martxan daude baina hauetan izena emateko aukera zabalik jarraitzen du, jende gehiagorentzako lekua baitago. Astean bitan, asteartetan eta ostegunetan, biltzen dira Zumbako irakasleak Udaletxeko beheko solaituko gela handian, arratsaldeko 19:00etatik 20:00ak bitartean.\nIkastaro honen kuota 30 euro hilekoa da. Bestalde, astean behin, ostiraletan, biltzen dira Tai Chiko ikasleak arratsaldeko 19:00etatik 20:00etara. Ikastaro honen kuota 20 euro hilekoa da.\nEzkioko Udalak sustatutako bi ikastaro hauek martxan daude dagoeneko baina oraindik hauetan parte hartzeko aukera zabalik dago, beraz interesa duten guztiek Udaletxera deitu beharko dute 943 72 13 03 telefono zenbakira, eta bertan izena eman.


MUNDO NUEVO ESKOLA – Astialdi Foroa\nInicio MUNDO NUEVO ESKOLA\nMundo nuevo Eskola,\nanimazio soziokultural komunitarioko elkartea, herri girokoa, gizartea kristau ikuskeraren bide eraldatzeko xedea duena. EskolaK, 1980ko abenduan arrezagutu zuen Gazteriaren Zuzendaritza Nagusiak, eta Eusko Jaurlaritzak eskumenak Erkidego Autonomo honetara eskualdatutakoan. 062/00135/87 Foru Agindua.\nOrduz geroztik, etenik gabe jardun du, 3.000 ikasle inguru, Monitore eta Zuzendari bertan prestatuz.\nAdin guztietako pertsonak dira ekintzen hartzaile: haurrak, gazteak,…\nElkarteak Donostiako Amara auzoan duenez egoitza, haren jarduerak bereziki eremu horretako komunitatea du ardatz, baina inguruko edo hiriko gainerako biztanleak baztertu gabe.\nHezitzaileen Eskolaren funtzionamendua bestelakoa da. Irekia denez, batez ere Lurralde Historikoko jendea eta ikasketak Donostian egiten ari diren Euskadiko beste eremuetako ikasleak bertaratzen dira.\nElkartearen helburuak gauzatzeko, hau hainbat sailetan egituratua dago:\n• HAUR-GAZTE ZENTROA. 4 eta 16 urte bitarteko neska-mutilak, adinaren arabera taldeetan banatuta, jarduera hezigarriak, ludikoak, sozialak etab. burutzeko. Halaber, denek batera egiten dituzte hainbat jarduera, 10 urtetik aurrerakoek batez ere.\n• ANIMAZIO KOMUNITARIOKO ZENTROA – Pertsona eta adin guztietarako, proposatzen diren jardueren arabera.\n– Unibertsitate Herrikoia\n– Festa Herrikoiak\n– Argazki erakusketak, kontakizunak, etab.\n– Mundo Nuevo irratia\n– Informazio buletina\n– Liburutegia-Irakurketa gela\n• ASTIALDIKO HEZITZAILEEN PRESTAKUNTZA ESKOLA. 18 urtetik gorakoentzat. Monitore nahiz Zuzendari-Koordinatzaile izateko Formazio ikastaroak, eta Monografikoak antolatzen ditu.\n• DONE JAKUE BIDEAREN SAILA. Bidea egitera aterako diren pertsonei edo Iparraldeko Bidea eginez igarotzen direnei artatzeko eta informatzeko zuzendutako hitzaldiak, erakusketak, etab.\nEGITURA HONEN GARAPENA\nSail bakoitzak bere jarduerak burutzen ditu, bere proiektua gauzatzeko baliabide gisa. Askotarikoak dira, eta mota guztietakoak, adinaren eta helburuen arabera.\n943 45 75 11\nArroka Kalea, 3, 20006 Donostia, Gipuzkoa


Zientzietako irakaslea behar du Udarregi Ikastolak - Usurbil - Noaua.eus\nZientzietako irakaslea behar du Udarregi Ikastolak\nNoaua Aldizkaria 2019-11-18 09:57\nLan eskaintza deialdia jaso dugu Udarregi Ikastolatik: zientzietako irakaslea behar du ikastolak. Presazkoa da deialdia, abenduan lanean hasteko litzateke. Interesdunek azaroaren 24ra arteko epea dute izena emateko. Ikastolatik heldu zaigun beste ekitaldi bat; Hitz Aho guraso elkarteak "familiak ere jendarte parekide baterantz" hitzaldia antolatu du ostegunerako (azaroak 21).\nDBHn zientziako gaiak irakasteko langilea behar du Udarregi Ikastolak. NOAUA!ra igorri duten lan eskaintzaren iragarkiak dioenez, fisika-kimika eta matematika irakasle baten bila dabiltza. Zientziatan graduondoa (Master Titulu Ofiziala eta Lizentziatura), DBHko Hezkuntza-Gaitasuneko Masterra eta EGA (Euskara Gaitasun Agiria) edo baliokidea izatea ezinbestekoa dute deialdiarekiko interesa izan dezaketenek. Hautagaiek duten eskarmentua ere baloratuko da. Lan deialdian azaroaren 24a baino lehen eman beharko da izena. Kurrikuluma usurbil@ikastola.eushelbidera helarazi. Elkarrizketarako eta argibide gehiago jasotzeko deitu 943 361 216 telefono zenbakira.\n“Familiak ere jendarte parekide baterantz” hitzaldia\nHitz-Aho guraso elkarteak eta eta Udaleko parekidetasun sailak hitzaldi bat antolatu dute, "Familiak ere jendarte parekide baterantz" izenburupean, ostegunerako (azaroak 21) 17:00etan Udarregi Ikastolaren eraikin gorrian.\nJendarte parekide bat erdiesteko, “lehenik eta behin kontzientzia hartu behar dugu gaur egungo jendarte ereduak genero eta sexualitate anitzen errealitateak non kokatzen dituen”. Ez hori bakarrik. Hitz-Ahokoen ustez, “hezkuntzatik ere badaukagu zer egin berdinen arteko jendarte baterantz. Familiak ere hezkuntza eragile bat izanik, badaukate honetan zer esanik eta eginik. Familiak, haur eta nerabeen hezkuntza parekide baterantz jarri daitezke. Horretaz eta gehiagotaz solastu gaitezke hitzaldi honetan”.


Logikalinek bezeroen arretako "Lideres en servicio" lehiaketako bi sari irabazi ditu.\nLogikalinek bi lehiaketa irabazi ditu. Arreta zerbitzua eskaintzen duten enpresen arteko lehiaketan parte hartu du Eroskik, eta horietako bitan, irabazi egin du. Banatzaile handien arloan eta Fidelizazio txartelaren sariketan onena izan da Eroski, eta bi kasuetan Logikaline da arreta zerbitzua eskaintzen duena. Abaltzisketako enpresak hirugarren aldiz jarraian eraman du Banatzaile handien saria, eta Fidelizazio txartelarekin aurreneko aldiz irabazi du, baina aurten izan da arlo horretan aurkeztu den lehen aldia ere.\nMadrilen egin zen sari banaketa, Wanda Metropolitano estadioko areto batean, eta bertan izan ziren Iñaki Gorostidi, Logikalineko Gerentea, eta baita Leire Zabaleta ere, Abaltzisketako enpresako proiektu eta teknologi arduraduna.\nLehiaketa honetan erabiltzaileek aukeratzen dituzte sektore bakoitzean arreta zerbitzurik onena eskaintzen duten enpresak. Lehiaketa irekia izaten da, eta nahi duten enpresek hartu dezakete parte, eta irabazleek urteko arreta zerbitzurik onena eskaintzen duen enpresaren ikurra erabili ahal izango dute urte osoan zehar.\nSotto Tempo enpresa izaten da azterketa egiten duena, eta berak erabakitzen du garailea zein den. Horretarako, seitik zortzi asteren tartean parte hartzen duten enpresen arreta zerbitzuak frogan jartzen ditu, erabiltzaile edo kliente papera hartuaz. Hortik ondorioztatzen du bakoitzak duen maila. Kasu honetan agenteek ez dute inondik inora jakiten deitzailea nor den.\nBaina iritsi den lekura iristeko, Logikalinek barruko lan handia egiten du, prestakuntza handia dute bere agenteek. Abaltzisketako enpresak berak markatzen ditu helburuak. Kasu honetan, plataforma hauek duten helburuak, Eroskirenarekin bat egiten du.\nEnpresa berak egiten ditu urtean zehar hainbat barne auditoria. Agente bakotzari argitzen zaizkio izan ditzakeen akatsak, lana hobetzen eta zuzetzen joateko, eta arlo hori oso garrantzitsua da, horri esker emaitza hobeak lortzeko bidea irekitzen baita. Udaberrian, gainera, Sotto Tempo enpresakoekin ikastaro bat egin zuen enpresak, egon zitezkeken akatsak zuzendu, eta hobetzeko. Egindako lanaren eta siakaera guztiaren ondorioz etortzen dira sariak.


Ziklo krosa eta pista eginez hasi da 2022a - - Baleike.eus\nZiklo krosa eta pista eginez hasi da 2022a\nArritxu Iribar 2022-01-07 08:00\nViveros San Anton-Exclusivas Mardu taldeko txirrindulari kadeteek eta juniorrek hasi dute 2022a; ziklo krosa edo pista eginez hasi dute urtea.\nPistan, Gipuzkoa torneoari amaiera eman diete, nahiz eta Erregeen ondoren ere jardunaldia izango den; baina, sailkapen nagusirako ez du kontatuko. Orain arte jokatu gabeko probak, Madisona edo Keirina, jokatuko dira, aurki izango diren Euskadiko eta Espainiako txapelketei begira entrenamendu gisa.\nHorrela, torneoan taldeko txirrindularirik onena Iker Eizagirre izan da: 19. amaitu du Torneoa. Beñat Sainz 23.a izan da. Bere alde aipatzekoa da torneoa osoa A txandan lehiatuz jokatu duela, beti onenen aurka korritu behar izan du eta hori oso adierazgarria da. Azkenik, Lizar Tolosak 29. sailkatzea lortu du. Guztira, 59 kadetek hartu dute parte aurtengo Gipuzkoa Sarian.\nHilaren 16an Gipuzkoako Txapelketak jokatuko dira eta otsailaren 5ean, Tafallan, Euskadiko Txapelketak. Hortik aurrera errepideko lasterketak prestatzeko azken entrenamenduetan murgilduko dira Viveros San Anton-Exclusivas Marduko mutilak. Pista egin duten hiru hauez gain, Danel Beristain ere izango da errepideko egutegian.\nZiklo krosean, Ormaiztegik estreinatu du 2022a, eta bertan, junior mailan, denboraldiko emaitzarik onenak lortu dituzte Viveros San Anton-Exclusivas Mardukoek: Eneko Aranguren 9., Mattin Salegi 12. eta Andde Etxaniz 25. Egia da parte hartzaileen kopurua murritza izan zela, 29 guztira, baina zirkuitu lehor baina oso tekniko batean aurpegia eman eta lasterketa polita egin zuten. Errepideari begira hiru txirrindulari hauez gain, Adur Tapia izango da taldea osatuko duen laugarren ziklista.


ERDIALDEKO BURBONA (938 m), NAFARKORTA (1.016 m) eta ODERIAGA (1.244 m) (ARABA) | Leioa Mendi Taldea\nGorbeia mendigunearen hego-mendebaldean, Altube eta Baias ibaien arroen arteko isurialdeen banalerroan, altuera gutxiko tontorrak dituen mendilerro apala dago. Hala ere, aparteko balioa ematen dion haritz-baso ederrak ditu. Gorbeiako Parke Naturaleko edo Parketxeko Interpretazio Zentroan hasten da ibilbide hau. Aparkaleku ona izateaz gain, abiapuntu honek mahaiak, jolasak eta zerbitzuak ere eskeintzen dizkigu. Gailurreraren atzeko aldera iritsi ondoren, Kamurazabalgo gailurretik oso gertu, Astaizkoa bisitatuko dugu. Pagadiek babesten duten inguruan barneratu ostean, Burbonetako gailur nagusien bila (mendebaldekoa eta erdikoa) iparralderantz egingo dugu.\nBurbona Zentraleko tontorretik, norabidea aldatu (I) eta Arbaitza haranera (Orozko) iritsiko gara. Nafarkorta (1.019 m) nolabaiteko mendi-tradizioa duen gailur xume batera igotzeko asmoarekin. Handik oso gertu Oderiaga gailurra dago (1.244 m). Hori da, hain zuzen ere, Araneko Harriak mendigune apalaren gailurrik altuena (Arno Mendiak)……. Informazio gehiago Bidatzan.\nNafarkorta mendiko postontzia eta gailur geodesikoa.\nKokapena: Araneko Harrien mendilerroa\nIbilbidearen irteera: 9:30 h Sarriako Parketxea (Araba)\nIbilbidearen amaiera: 17:00 h Baranbio (Araba)\nIgoera metatua: 850 m\nBeheranzko desnibela: 1.200 m\nGailurrak: Kamurazabal (844 m), Astaiz (904 m), Burbonak (931,934 m), Nafarkorta (1.016 m), Aranako Arria (1.017 m) eta Katzabaso (617 m).\nAukerako gailurra: Oderiaga (1.244 m).\nEhun urte baino gehiago dutenentzako lehiaketa: BURBONA eta ODERIAGA.\nGPX- BURBONAK eta NAFARKORTA Sarriako Parketxea Baranbio\nKMZ- Google Earth BURBONAK eta NAFARKORTA Sarriako Parketxea Baranbio\nMendi ibilbideko kutsua duen ibilbide alternatiboak bide erosoago bat egingo du. Altubeko pagadiaren goiko aldea zeharkatuz, Burbonetako ingurutik, Baiako ibaia haranaren eta Altubeko haranaren arteko banalerro naturala igarotzen duen ibilbide xumea izango da. Altubekoa da Euskadiko pagadi zabalenetako bat. Ingurune berezi horrek paisaia zoragarriak eskaintzen ditu, udazkenean batez ere, basoek urtaroko tonu beroak hartzen dituztenean. Ongi seinaleztatutako zenbait bidexka daude baso zoragarri horietan barrena….. Informazio gehiago Bidatzan\nIbilbidearen irteera: 9:45 h Sarriako Parketxea (Araba)\nIgoera metatua: 500 m\nGailurrak: Kamurazabal (844 m), Astaiz (904 m), Burbonak (931,934 m) eta Katzabaso (617 m).\nEhun urte baino gehiago dutenentzako lehiaketa: BURBONA.\nGPX- Sarriako Parketxea Baranbio (Ibilbide Alternatiboa)\nKMZ- Google Earth IBILBIDE ALTERNATIBOA Sarriako Parketxea Baranbio\n2022-01-16 ALTUBEKO PAGADIA (ARABA)-Eginda!!!\n← MOTXOTEGI (799 m) eta EZNAURITZAGANA (817 m) MOTXOTEGIKO MENDILERROA (ARABA/BIZKAIA) AIZKOLEGI (841 m), BARDA (812 m) eta AZKUA (786 m) (NAFARROA) →


ZARAUTZEK BULARRAREN MINBIZIAREN AURKAKO NAZIOARTEKO EGUNAREKIN BAT EGIN DU\nZarautzek, Bularreko Minbiziaren Aurkako Nazioarteko Egunarekin bat egin du egin du gaur, urriak 19. Urtero bezala, arrosa koloreko lazo batean sinbolizatuta. Zarautzen, Udalak, aurrekoetan bezala, lazo arrosa hori duten bi kartel handi jarri ditu.\nBestalde, udalerriko dendek ere bat egingo dute egunarekin: kartelak, zapiak, globoak eta lazo arrosak jarriz.\nAECC-ko egoitzak aurtengo kanpaina erakusten du fatxadan, 15 segundoro bularreko minbiziaren diagnostikoa jasotzen duen emakume bat gogorarazten. Bertan, gaurko egunean zehar lazo arrosak banatuko dira, herritarrak gaixotasunaren inguruan sentsibilizatzeko. 2019an, 545 pertsonei diagnostikatu zieten bularreko minbizia Gipuzkoan, Minbiziaren Behatokiaren datuen arabera.\nAECC Gipuzkoako Minbiziaren Aurkako Elkarteak gogorarazi du Urola Kostarako eskualde-egoitza bat duela Balea kaleko 2. zenbakian, Zarauzko Nafarroa etorbidean goizeko ordutegian (9:30etik 13:30era). Bertan laguntza psikologikoa ematen da profesionalen eskutik, eta gizarte-arloarekin zerikusia duen guztian laguntzen da (laguntzen edo bajen kudeaketa, material ortopedikoaren mailegua), betiere doan, bazkideen aldizkako ekarpenei esker.


Teknologi anitzetako jardun digitala - Nontzeberri\nHasiera/BESTELAKOAK/Teknologi anitzetako jardun digitala\nTabakalerak abenduaren 11tik abenduaren 15era Eginzaleak! topaketak antolatu ditu. Rehogar diseinu irekia eta berrerabileraren inguruko proiektua izango du gonbidatu berezi aste horretan.\nFabrikazio digitala, diseinua, berrerabilera, hardware garapena edo kodearen erabilpen berriak bezalako teknologi anitzetan hiritarrek egindako proiektuak lotzen dituen jarduera da Eginzaleak!. Aste honetan, hitzordu ezberdinak antolatu dira. Eta hala, larunbatean, proiektu eta proposamen anitzak biltzen dituen azoka egingo dute bertan, publikoari irekia, “edonork teknologia eskura duenean sormenerako, zein gizartearekin lotutakoak, garatzeko irekitzen diren aukerak ikusita gure irudimena piztuko duena”.\nGaur abiatuko dira jarduerak. Lehena Precious plastic izango da. Honetaz gain, 3D ikasi, Eginzaleak! azoka, Telefono mugikorrarekin astro-argazkigintza, Mahai-joko irekien txokoa eta Urte Eginzalea! ere antolatu dira.\nGainera, Eginzaleak! topaketen baitan, Rehogar deialdiak hamargarren edizioa ospatu du 2018an, eta urtero egiten den prozesu honen emaitza den erakusketa abiatuko da.\nInformazio guztia Tabakalaeran duzue.


Blues Morning Singers taldeak konposizino bildumea barritu dau 2021era begira - bizkaie.biz\nBizkaie! 2020-12-30 09:23 Musikea\nBluesaren bidea ezagutu eta ibili.\nOrain hamar urte Bilbon sortua, Blues Morning Singers taldeak Mississippiren eta Chicagoren erroetatik ekin eutson blueserako abentureari. Taldeak konposizino bildumea barritu dau 2021era begira eta erronka horren barruan daukaguz Mario Gomez (ahotsa eta gitarrea), Carlos Jover (harmonikea eta ahotsa), Fabian Akarregi (kontrabaxua). Abesti barriei formea emoteko Jorge Gomez (bateria) Javier Alzola (saxofoia) eta Alberto Trigueros (teklatua) izan ditue lagun. Gaztelupeko Hotsak diskoetxean argitaratuko dabe lan hau EP formatuan.\nConfusion Woman bideoaren bitartez hasi da zabaltzen diskoaren aurrerapena. Soinutegi barri osoan bezela, hainbat baliabidegaz buztartzen ditue musikariok bluesaren erroak, generoari estutu bat gehituz. Entzun besterik ez dago, adibidez, baxu boteretsu horreek.\nIngelesezko lberbakaz, musikearen bidez gauzak, istorioak, sensazinoak eta pentsamenduak adierazoteko gogotan datoz, leialtasunez eta zorroztasunez.\nBilbon sortutako talde honek —Mario Gomezek (ahotsa eta gitarrak), Carlos Jover Cuencak (harmonikea eta ahotsa), Jorge Gomezek (bateria) eta Fabi Akarregi (kontrabaxua)— hamar urte luze daroaz lanean errespetuz eta koherentziaz, 2014an taldearen izen bereko lana argitaratu ebenetik. Lehen saio haretan baserri blues klasikoen bilduma bikaina egin baeben, 2017ko Jump and Shout-egaz Chicagoko bluesetik, West Coastetik edo Jump Bluesetik jo eban, aurreko lanen zorroztasunean eta jatorrizko abestiez osotutako diskoa izatearen balio erantsiagaz.\nThe Blues Morning Singers adibide paradigmatikoa da: eskolarik onena oinez doan bidea dabe eta irakaslerik onena errepidea, beti. Horren erakusgarri dira bai oraindainokoan egindako birak eta nazinoarteko jaialdi ospetsuetako agerraldiak, besteak beste, Getxoko Nazinoarteko Blues Jaialdia, Hondarribiako Jaialdia, Burlatako Blues Jaialdia, Gasteizko Jazz Zaharrean, Agurain Jazz...\nGorka Gaztanbidek disko barria dakar, Txikizio Kuadrilla lagun\nNazinoarteko artista ugari 56. Donostiako Jazzaldian\nPortugaleteko V. Zortzikoterako Nazinoarteko Jaialdiak baditu oinarriak\nMusikea Bilboko barruti guztietara eroango dau Musikauzok\nKeu Agirretxeak 'Ahanzkinak' kantua aurkeztu dau\n'Musikea Dibertigarria da' zikloa maiatzaren 7an hasiko da\nAmaia Zubiriari emongo deutse 2021eko Adarra Saria\nJuan Carlos Irizar musikagilea hil da\nPublikoak botoa emoteko epea hasi da MIN Sarietan\nBaga-Bigak 15 urte bete ditu diskogintzan\n'Bagoi hutsak' da taldearen bigarren diskoa\n'Parez pare', The Potes taldearen bigarren diskoaren aurrerapena\n'17. BAS, Bilbao Ars Sacrum' eleiz musikako zikloa\nAinhoa Arroitajauregik irabazi dau Gaztea Cover


Etxebizitzen salerosketa % 10,9 igo da otsailean Euskadin – Ekonomiaren KZ\nEtxebizitzen salerosketa % 10,9 igo da otsailean Euskadin\n2021-04-21 2021-04-21 Andoni Beitia\nEuskadiko etxebizitzen salerosketak norabidea aldatu zuen otsailean, eta, urtarrilean % 21,8 jaitsi ostean, urteko bigarren hilabetean euskal higiezinen merkatua % 10,9 igo zen, 2020ko epe berarekin alderatuta, 1.950 operazio itxi baitziren.\nEuskadi, otsailean, etxebizitzen salerosketa gehien igo zen erkidegoen artean kokatu zen, eta Errioxak ( % 13,7) eta Asturiasek ( % 12) soilik izan zuten gorakada handiena. Bestalde, Kanariak (-% 16,2), Balear Uharteak (-% 15,9) eta Aragoi (-% 13,5) izan dira erregistrorik txarrenak hilabete batean, batez beste % 4,3ko beherakadarekin.\n2021eko bigarren hilabete honetan 7.663 finka transmititu ziren Euskadin, hau da, % 13,3ko urte arteko igoera. Horietatik 3.424 etxebizitzak izan ziren, 815 landa-finkak, 127 orubeak eta 3.297 bestelako hiri-finkak, hala nola bulegoak, garajeak eta trastelekuak.\nOtsailean jabez aldatu ziren 3.424 etxebizitzei dagokienez, 1.950 salerosketa bidez aldatu ziren, 900 herentziengatik, 48 dohaintzengatik, 6 trukeengatik eta 520 bestelako eskualdaketengatik.\nOtsailean Euskadin saldu ziren etxebizitza gehienak merkatu librekoak ziren (1.772) eta bigarren eskukoak (1.494).\n← LABeko bost sindikalistak aske geratu dira\nEaton enpresako langileek itxieraren aurkako manifestazio egin dute →\nBBVAk 27.500 “Aqua” txartelak emititu ditu Euskadin\nLandabenek auto elektrikoak egingo ditu 2025etik aurrera\n2021-12-10 Libe García Kandina\nFagor Ederlanek lantegi berria inauguratu du Bergaran


Txertaketa «apurka handituz» joango dela azaldu du Indurainek | Gizartea | Berria\nTxertaketa «apurka handituz» joango dela azaldu du Indurainek\nUrtarrilaren 21erako Nafarroako zahar etxeetako 13.000 egoiliar eta langileei lehen dosia jarriko zaie eta bigarren dosia otsailaren 12rako. Ondoren, osasun etxeetako 18.000 profesionalei, etxeetan bizi diren menpekotasun handiko 7.000 pertsonei eta haien bizikideei jarriko diete.\nTxertoak Refena zentroan. Han jartzen zaie Iruñerriko zahar etxeetako langileei Villar Lopez / EFE Tamaina handiagoan ikusi\n2021eko urtarrilak 13 07:42\nAstero Nafarroak Pfizerren 6.000 txerto jasotzen ditu; zehazki, 5.850. Txertatze kanpaina motel doala leporatu diote gobernuari, eta Santos Indurain Osasun kontseilariak azaldu du esperotako erritmoan doala, «apurka handituz». Indurainek zehaztu du hasiera «konplexua» izan dela, eta iritsi ahala jartzeko asmoa dutela. Hala ere, era berean, azaldu du bigarren dosia metatzen dutela «segurtasuna bermatzeko», bigarren dosi horrek ziurtatzen baitu immunitate eraginkortasuna %95 ingurukoa izatea.\nCarlos Artundo Osasun zuzendariak berretsi du Nafarroak «bide orri propioa» duela, baina helburua argia dela: ahalik eta pertsona gehien txertatu dosiak jaso ahala. Dena den, horrekin batera, zehaztu du «ongi eta segurtasunez» egin nahi dutela. Adibidez, lehen fasean, zaurgarritasun handieneko pertsonak txertatzea erabaki dute, eta lehen erantzuna zahar etxeetako langile eta egoiliarretara zuzendu dute.\nHorrek esan nahi du zahar etxe guztietara joan behar dutela: «Hau motela eta konplexua da. Azkarragoa da toki handi eta jendetsuagoetan hastea, adibidez ospitale batean, egun batean milaka txerto jar daitezkeelako, baina, Osasun Ministerioaren irizpideekin bat, zaurgarrienekin hastea hobetsi dugu». Aldi berean, gogorarazi du txertoa jartzen zaion pertsona bakoitza ordu erdiz zaindu behar dutela taldeek, erreakzio kaltegarriren bat agertuz gero artatzeko.\nIndurainek zehaztu duenez, kanpainaren hasiera honetan lehen helburua ehundik gora zahar etxe eta menpekotasun egoitzetako 13.000 egoiliar eta langile dira. Lehen dosia urtarrilaren 21erako jartzea espero dute, eta erantzuna positibotzat jo dute, %92koa izan baita orain arte. Bigarren dosia otsailaren 12rako jarriko dela aurreikusten du gobernuak.\nHortik aurrera, hurrengo helburua ospitaleetako eta osasun sistemako 18.000 profesionalak izango dira, baita etxean bizi diren menpekotasun handiko pertsonak eta haiek zaintzen dituzten pertsonak ere. Lehen fasea gaindituta, 65 urtetik gorako pertsonak, funtsezko jardueretan lan egiten dutenak eta gaixotasun kronikoak dituztenak txertatuko dituzte. Helburua da zahar etxeetako egoiliarren %90i jartzea, osasun arloko profesionalen %70i, eta 65 urtetik gorakoen %8ri. «Iraupen luzeko lasterketa bat da. Sei hilabete eta hamabi hilabete artean iraungo du. Ez dakigu zehatz-mehatz», azaldu du Artundok.\nTxertoen ekoizpenaren erritmoak baldintzatuko du txertaketa. Orain, astero 5.850 iristen dira, eta aurki Modernaren beste 500 iritsiko dira. Artundok gogorarazi du «historian lehen aldia» dela komunitate zientifikoak, farmazia enpresek eta gobernuek «hain esfortzu kolektibo handia» egiten dutela. Europako Batzordeak arrisku partekatuko kontratuak izenpetu ditu enpresa askorekin, eta denbora eskasa izan dute makina bat txerto eskura izateko. Denok nahi genuke gehiago izatea, baina daudenak daude, eta konpainiak ekoitz ditzaketenak baino ez dira jarri uneotan». Hartara, antsietatea ulergarritzat jo arren, egoera konplexua dela aipatu du.\nOxforden egin duten txertoa ere Europan onesteko prozedura martxan ipini dute


Trespotz e Rassièls - Wikipedia, entziklopedia askea.\n(«Trespoux-Rassiels» orritik birbideratua)\nCahors, Cambayrac, Labastide-Marnhac, Pradines, Saint-Vincent-Rive-d'Olt eta Villesèque\n411 (%50.6) 401 (%49.3)\nTrespotz e Rassièls (okzitanieraz Trespotz e Rassièls, frantsesez eta ofizialki: Trespoux-Rassiels) Okzitaniako udalerri bat da. Administratiboki Frantziako Lot departamenduan dago, Okzitania eskualdean. 2013an 734 biztanle zituen.\n2007an Trespoux-Rassiels udalerrian erroldatutako biztanleak 734 ziren. Familiak 290 ziren, horien artean 56 pertsona bakarrekoak ziren (36 bakarrik bizi ziren gizonak eta 20 bakarrik bizi ziren emakumeak), 103 seme-alabarik gabeko familiak ziren, 107 seme-alabak dituzten bikoteak ziren eta 24 seme-alabak dituzten guraso-bakarreko familiak ziren.\n2007an 321 etxebizitza zeuden, 286 familiaren etxebizitza nagusia ziren, 15 bigarren erresidentzia ziren eta 19 hutsik zeuden. 315 etxeak ziren eta 6 apartamentuak ziren. 286 etxebizitza nagusietatik 241 bere jabearen bizilekua ziren, 38 alokairuan okupaturik zeuden eta 8 doan lagata zeuden; 4 etxek bi gela zituzten, 28 etxek hiru zituzten, 85 etxek lau zituzten eta 170 etxek bost zituzten. 231 etxek euren parking plaza propioa zuten azpian. 112 etxetan ibilgailu bat zegoen eta 166 etxetan bat baino gehiago zituzten.\nTrespoux-Rassiels udalerriko biztanleria-piramidea 2009an .\n2007an lan egiteko adina zuten pertsonak 506 ziren, horien artean 391 aktiboak ziren eta 115 inaktiboak ziren. 391 pertsona aktiboetatik 370 lanean zeuden (188 gizon eta 182 emakume) eta 21 langabezian zeuden (13 gizon eta 8 emakume). 115 pertsona inaktiboetatik 48 erretiraturik zeuden, 41 ikasten zeuden eta 26 "bestelako inaktibo" gisa sailkaturik zeuden.\n2009an Trespoux-Rassiels udalerrian 292 unitate fiskal zeuden, 773 pertsonek osaturik. Pertsona bakoitzeko diru-sarrera fiskalaren mediana urteko 18.962,5 euro zen.\n2007an zeuden 24 komertzioetatik, 1 janari enpresa zen, 3 bestelako produktu industrialen fabrikazioko enpresak ziren, 12 eraikuntza enpresak ziren, 2 ibilgailuen saltze eta konpontze enpresak ziren, 1 garraio enpresa zen, 2 higiezinen enpresak ziren eta 3 zerbitzu enpresak ziren.\n2009an zeuden norbanakoentzako 10 zerbitzu publikoetatik, 2 igeltseroak ziren, 3 margolariak, 3 iturginak, 1 argiketaria eta 1 higiezinen agentzia.\n2000. urtean Trespoux-Rassiels udalerrian 21 nekazaritza-ustiategi zeuden, 304 hektarea erabiltzen.\nCambayrac (4,3 km)\nDouelle (4,5 km)\nVillesèque (4,7 km)\nCaillac (6,3 km)\nLuzech (6,6 km)\nParnac (6,8 km)\nLabastide-Marnhac (6,8 km)\nSauzet (6,9 km)\nPradines (7,3 km)\nBNF: 15261063k (data)\nOrriaren azken aldaketa: 17 urria 2021, 19:36.